Na Kopaoniku otvorena letnja sezona 2020, goste očekuju raznovrsne aktivnosti, izleti i avanture - Kopaonik ONLINE\nKopaonik,19.06.2020. – Letnja sezona na Kopaoniku otvorena je danas, a tokom naredna tri meseca posetioci će imati priliku da uživaju u brojnim sadržajima i vrhunskoj usluzi najvećeg hotelskog kompleksa, kao i raznovrsnim aktivnostima u prirodi od kojih će neke po prvi put biti predstavljene gostima, vodećim agencijama i medijima ovog vikenda.\nPovodom otvaranja sezone, predstavnici najvažnijih institucija i organizacija koje se bave turizmom Srbije, posetili su Kopaonik.\nMinistar trgovine, turizma i telekomunikacija Rasim Ljajić, rekao je da je Kopaonik pretrpeo najmanju štetu od svih turističkih destinacija tokom korona krize, zbog toga što ova destinacija najveći promet ostvaruje u prva tri meseca, kada je realizovano 50 odsto godišnjeg broja noćenja, a kada su stranci u pitanju čak i 70 odsto.\n„Ulažemo velike napore da turistima ponudimo adekvatne sadržaje i problem sezonalnosti pokušavamo da prevaziđemo zajedno sa hotelijerima. Verujem da će od 10. jula kapaciteti biti popunjeni i da ćemo zajednički ostvariti rezultate dostojne ove destinacije. Ovu sezonu koristimo da pripremimo Kopaonik i druge destinacije za potpuni oporavak i već od sledeće nedelje kreću radovi na izgradnji gondole od Brzeća do Kopaonika, čime ćemo realizovati projekat od velikog značaja za čitav region“, rekao je Ljajić. Ministar je predočio i da je važno i da se Kopaonik udruži sa drugim obližnjim destinacijama, kako bi se zajedničkim snagama napravili rekordni rezultati.\n„Želim da pozovem naše građane da letuju ovde, kao što ću i ja uraditi, a tom ličnom odlukom možemo da sačuvamo radna mesta za 300 ljudi, odnosno porodica, koliko je samo MK Group zaposlila ovde na Kopaoniku“, rekao je Čadež.\nTuristička organizacija Srbije već nedeljama podseća građane na sve lepote naše zemlje, a Kopaonik, zbog svih bogatstava koje nudi posetiocima, predstavlja najatraktivniju destinaciju, kako za domaće, tako i za turiste iz regiona.\n“Važno pokazati građanima kako na kvalitetan način da provedu vreme u Srbiji. U skladu sa našom kampanjom „Izaberi svoju avanturu, vidi Srbiju“ ovoj destinaciji treba pokloniti posebnu pažnju. Nadamo se da će posetioci biti zadovoljni bogatim sadržajem koji je za njih pripremljen i da će sa Kopaonika poneti samo pozitivne utiske“, rekla je Marija Labović, direktorka Turističke organizacije Srbije\n„Dinamika bukiranja letnjih paketa je već sada takva da se očekuje 10 do 20 odsto više noćenja u odnosu na prošlu godinu. Na samom otvaranju letnje sezone kapaciteti hotela Grand su puni, a očekujemo dobru popunjenost i tokom narednih meseci i između 12 i 15 hiljada gostiju do kraja sezone. Atraktivnim cenama i sadržajima, uz primenu najviših standarda kada je reč o bezbednosti gostiju i zaposlenih, maksimalno smo se prilagodili domaćem tržištu, a inovativnom ponudom i konceptom sadržajnog višednevnog letnjeg odmora želimo da opravdamo reputaciju lidera i predstavimo Kopaonik još široj publici tokom letnjih meseci“, rekao je Radoš Đorđević, generalni menadžer hotela MK Resorta i hotela Grand.\nUz primenu svih mera bezbednosti i poštujući najviše hotelske standarde, Grand Hotel & Spa je spreman za novu letnju sezonu, koja je danas zvanično počela.\nOvog leta, posetioci će imati prilike da uživaju u vrhunskoj usluzi po čemu je hotel Grand prepoznatljiv.\nNa raspolaganju će im biti novi koncept porodičnog odmora i zabave, sa posebnim osvrtom na najmlađe goste za koje je osmišljen istraživački kamp, škola šumskih rendžera, mini ranč i celodnevna animacija. Zbog velikog intersovanja, po prvi put je u ponudi i opcija bukiranja uz vaučere koje dodeljuje država.


Kosovo - godišnjica nezavisnosti\nDan poslije Ministar vanjskih poslova Srbije povukao izhavu da je razgraničenje sa Kosovom zvaničan prijedlog Srbije. Kosovski premijer upozorava da je takva ideja "nemoguća i opasna", te predstavlja etničku podjelu teritorija.\nRazgraničenje je zvanični prijedlog Beograda za rješenje kosovskog problema, izjavio je ministar spoljnih poslova Srbije Ivica Dačić i dodao da to predstavlja ideju o kojoj treba razgovarati da bi se materijalizovala.\nU izjavi medijima u utorak u Beogradu, Dačić je rekao da još nije određeno gdje bi bila linija razgraničenja, kao i da je to samo jedna o tema o kojoj bi se pregovaralo u okviru priče o razgraničenju. Kako je istakao, osim toga treba ispregovarati i pitanja imovine, vjerskog nasleđa, Zajednice srpskih opština i drugih.\nDan poslije ministar spoljnih poslova Srbije Ivica Dačić izjavio je da razgraničenje sa Kosovom ipak nije zvaničan prijedlog, nego ideja državnih zvaničnika i da će se ako postane zvaničan prijedlog naći pred Skupštinom Srbije i o njoj će odlučivati građani na referendumu.\nPremijer Kosova Ramuš Haradinaj rekao je da razgraničenje za koje se Srbija zalaže predstavlja etničku podjelu, koja je - prema njegovim riječima - nemoguća i veoma opasna ideja. On je kazao da bi Srbija trebalo da prizna Kosovo kao nezavisnu državu, što bi ujedno - kako je rekao - bilo i izvinjenje Beograda za sve patnje nanijete Kosovu.\nPremijer Kosova Ramuš Haradinaj rekao je poslije sjednice Vlade da bi priznanjem Kosova od strane Srbije došlo do boljih odnosa između Kosova i Srbije u svim segmentima života. On je naglasio da dijalog između Srbije i Kosova treba da se nastavi, ali bez ikakvih uslovljavanja.\nNa opasnost ideje o razgraničenju i razmjeni teritorija između Kosova i Srbije ranije su upozoravali mnogi analitičari i evropski državnici, tvrdeći da bi ona mogla uzrokovati nove promjene granica na Balkanu.\nTrump u pismu Vučiću: Uzajamno priznanje sa Kosovom je ključno za normalizaciju odnosa


U Novom Sadu, okviru 23. međunarodne letnje škole srpskog jezika, kulture i istorije, na Filozofskom fakultetu, boravi čak 40 polaznika iz 16 zemalja. Osim teorije i gramatike srpskog jezika, kroz tronedeljni kurs od 75 studijskih časova, studenti, ali i svi oni koji su poželeli da ga nauče, imaju priliku da kroz različita predavanja saznaju i o našoj kulturi, obrascima ponašanja, istoriji. Akcenat je na upotrebi jezika u različitim situacijama, a ne samo „štrebanju” nekih pravila, bez kojih se, naravno, ne može, ali koja, opet, nisu toliko u fokusu. Nakon tronedeljnog kursa oni koji studiraju na nekom od stranih univerziteta dobijaju 5 ACTS bodova, koji im se priznaju u inostranstvu. Osim studenata slavistike, kojima je srpski jezik u fokusu interesovanja, sve je više i onih koji se zanimaju za regionalne studije, te na Letnju školu dolaze ne bi li naučili naš jezik i mogli da koriste neophodnu literaturu. Osim što svakog radnog dana od 8.30 do 13.30 sati polaznici odlaze na predavanja, koja im drže profesori s Odseka za srpski jezik i lingvistiku, imaju organizovane i posete nekim od institucija i mesta u gradu, ali i okolini.


DA LI ĆE NESTATI VODA? Pitali smo za vas dežurnu službu JKP Vodovod Leskovac, evo šta su nam odgovorili - Dnevnik Juga\nPočetna / DRUŠTVO / DA LI ĆE NESTATI VODA? Pitali smo za vas dežurnu službu JKP Vodovod Leskovac, evo šta su nam odgovorili\nDA LI ĆE NESTATI VODA? Pitali smo za vas dežurnu službu JKP Vodovod Leskovac, evo šta su nam odgovorili\nSrdjan Stamenkovic 2 седмице DRUŠTVO, Leskovac Ostavi komentar\nRedakcija Dnevnika Juga dobila je u toku prepodneva nekoliko desetina poziva i poruka putem društvenih mreža, sa jednim pitanjem: da li će u 12 ili 1 nestati voda u celom gradu.\nRedakcija Dnevnika Juga pozvala je dežurnu službu leskovačkog Vodovoda i dobila precizan odgvoor:\n-Problema u vodosnabdevanju nema, kvalitet vode za piće je na visokom nivou i problema na mreži nema. Nisu planirana niti najavljena bilo kakva isključenja, posebno takva gde bi ceo grad ostao bez vode u 12 ili 1 sat – saopšteno je Dnevniku Juga,\nPrethodni U Covid bolnici u Leskovcu 50 pacijenata – jedna osoba upućena u KC Niš\nSledeći GRDELIČKO LETO otvara Kaliopi, na zatvaranju Van Gogh


Naslov: Treći Dani stripa u Delta City-ju Uto 24 Nov - 11:11\nStari i novi stripovi, brojna raritetna izdanja, kao i besplatna škola stripa za posetioce, izložba akcionih figura, olovnih vojnika i manga igrački – samo su neke od zanimljivosti i deo postavke koja očekuje sve zaljubljenike u „devetu umetnost“, kako drugačije zovu strip.\nViše od 20 domaćih i stranih izlagača predstaviće posetiocima oko 2000 različitih stripova, a biće organizovana i razmena kolekcionarskih primeraka. Vladimir Vesović, osnivač škole stripa „Đorđe Lobačev“ i poznati ilustrator i animator, održaće besplatnu radionicu za sve zainteresovane kako bi im predstavio tehnike crtanja stripa i pomogao da svoje ideje dovedu do realizacije.\nTokom dvodnevne manifestacije posetioci će imati priliku da se druže i razmenjuju iskustva sa poznatim strip autorima, kao što su Aleksa Gajić, Dražen Kovačević, Ana Mihajlović i Dragan Paunović, a oni će ovom prilikom i potpisivati svoja izdanja.\nPosetioci će imati priliku da besplatno posete manifestaciju, tokom oba dana trajanja, od 10.00 do 22.00.


Srbija i svet danas proslavljaju Internacionalni dan kafe! - Biznis i Finansije\nHome\tPromo\tSrbija i svet danas proslavljaju Internacionalni dan kafe!\n”Zeleno zlato” ili ”crnu kraljicu” kako je od milja zovu, Evropljani su otkrili tek u 17. veku. Kažemo tek, jer se na našim prostorima ovaj napitak pojavio mnogo pre nego što su ga venecijanski trgovci doneli na Stari kontinent. Čak, Beograd može da se podiči prvom kafanom u Evropi iz 1521. godine, u kojoj se služila domaća, turska kafa.


Pravni i etički aspekti sankcionisanja osiguranih lica usled neodazivanja na skrining Institutional repository of Institut of Social Sciences in Belgrade\nPravni i etički aspekti sankcionisanja osiguranih lica usled neodazivanja na skrining\nSovilj_Zlatanovic_Sjenicic_PZ_9_2019.pdf - Published Version\nVeć decenijama je prevenciji i promociji zdravlja posvećena posebna pažnja. Jedna od mera prevencije i očuvanja dobrog zdravlja je skrining, odnosno organizovani ciljani preventivni pregled. U proleće 2019. godine usvojen je Zakon o zdravstvenom osiguranju koji, između ostalog, predviđa obaveznost odazivanja na skrining programe. Osobe koje se ne odazovu na skrining, a do narednog ciklusa pozivanja dijagnostifikuje im se bolest koju skrining treba da predupredi, snosiće novčanu sankciju, u vidu učestvovanja u troškovima lečenja sopstvenim prihodima. Ovako usvojeno rešenje izazvalo je reakcije, sa pravnog, ali i etičkog stanovišta. U radu će se sagledati i razmotriti pitanje ustanovnosti navedenog rešenja, kao i opravdanost i dopuštenost primene pomenute odredbe.\nskrining, ciljani preventivni pregled, Zakon o zdravstvenom osiguranju, prevencija i promocija zdravlja, ustanovnost, screening, targeted preventive examination, Health Insurance Law, health prevention and promotion, Constitution


FBiH: U protekla 72 sata registrirano 210 slučajeva COVID-19, prijavljena 3 smrtna ishoda - Federalno ministarstvo zdravstva: COVID19\nFBiH: U protekla 72 sata registrirano 210 slučajeva COVID-19, prijavljena 3 smrtna ishoda\nObjavljeno: 28.03.2022 ; Ažurirano: 29.03.2022\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 72 sata (do 12h) prijavljeni su rezultati testiranja 1.652 uzorka, od čega je 210 pozitivno na COVID-19. Novi slučajevi registrirani su u svim kantonima/županijama u Federaciji BiH, osim u Bosansko-podrinjskom.\nU Federaciji BiH do sada su testirana ukupno 1.234.193 uzorka, a COVID-19 je potvrđen kod 249.062 osobe.\nU protekla 72h, u Federaciji BiH prijavljena su 3 smrtna ishoda i to u Zeničko-dobojskom, Srednjobosanskom i Kantonu Sarajevo.\nS današnjim danom, broj smrtnih ishoda na području Federacije BiH je 8.836.


Immunitea – za jačanje imuniteta | Lekovi\nBy admin on\t 04/01/2016 lekovi na slovo I\nLek Immunitea je dodatak ishrani na bazi severnoameričkog žen-šena a koristi se za imunitet i zaštitu zdravlja. Kapsule su razvijene na bazi snažne i efikasne prirodne formule kanadskog porekla.\nImmunitea nije samo ekstrakt biljke žen-šena. Aktivna komponenta Immunitee je zapravo patentiran ekstrakt koji sadrži minimum 40 posto prirodnih poli-furanosil-piranosil saharida iz severnoameričkog žen-šena (latinski naziv – panax quinquefolius).\nOvi saharidi, naučno i klinički je dokazano, stimulišu umnožavanje i aktivnost i funkcionalnost limfocita. Tradicionalna primena žen-šena uglavnom se vezuje za kineski žen-šen i za aktivni sastojak ginsenoide. Takav sadržaj je minimalizovan i to frakciji koja čini ovaj preparat jedinstvenim. Immunitea ciljano stimuliše aktivnost imunološkog odgovora i to bez ikakvih drugih sporednih dejstava – ozbiljne nuspojave nisu zabeležene , što je velika prednost pri korišćenju kapsula.\nOsnovna namena kapsula\nImmunitea kapsule su namenjene za jačanje imuniteta zbog prevencije infektivnih bolesti poput bakterijskih i virusnih infekcija.\nIstraživanja učinka Immunitee\nKliničke studije koje su rasjene na Univerzitetu u Alberti i na Univerzitetu u Feniksu u Arizoni su pokazale da Immunitea, u preporučenoj dozi, veoma efikasno povećava i održava aktivnost limfocita u Ijudskom organizmu do 40%. To uključuje B i T limfocite, kao i NK ćelije i makrofage. Takodje, , Immunitea uvećava i međusobnu komunikaciju tih ćelija na taj način što proizvode veće količine prirodnih hemijskih medijatora poput antitela IgG familije.\nDosta kliničkih i naučnih ispitivanja dokazuju da porast imuniteta korišćenjem ekstrakta poli- furanosil-piranosil saharida iz severno američkog žen-šena ima direktan uticaj na značajno smanjene rizika jednog broja oboljenja.\nU najsadržajnijoj kliničkoj studiji koja je urađena na Medicinskom fakultetu Univerziteta Alberte u Kanadi posmatrane su dve grupe ispitanika tokom četiri meseca. Grupa koja je redovno uzimala ekstrakt poli-saharida iz severnoameričkog žen-šena je za oko 50 posto smanjila rizik prehlada u odnosnu na kontrolnu grupu.\nRezultati su pokazali da u slučaju pojave bolesti, poli-furanosil-piranosil saharidi smanjuju jačinu i trajanje simptoma za 55%.\nKada je reč o probavnom sistemu, na Univerzitetu Alberte u Kanadi su vršena su ispitivanja koja su pokazala jak uticaj na efikasnost imunološkog sistema, čime se omogućava da se lakše i efikasnije savladaju razne stomačne tegobe virusnog i bakterijskog porekla.\nSve beneficije preparata odnose se da nije reč o običnom ekstraktu žen-šena već da je u pitanju prefinjenost i specifičnost uzgoja, kao i metoda dobijanja polisaharida iz ženšena.\nSva istraživanja pokazuju da Immunitea pruža izuzetno efikasnu zaštitu ljudskog organizma od rizika oboljevanja Kod osoba koje nisu uzimale Immuniteu i u slučaju pojave prvih simptoma po rezultatima ispitivanja tretman Immuniteom smanjuje jačinu simptoma i trajanje bolesti.\nUzimanje immunitee se savetuje u slučaju gripa, prehlade, kod letnjih infekcija i stomačnih tegoba, kao i kada je organizam iscrpljen i oslabljen.\nZa održavanje visoke funkcije imuno sistema i smanjenje rizika oboljevanja: 1-2 puta dnevno po 1 kapsula.\nAko osetite prve znake sezonskih bolesti, stresa, slabosti organizma i malaksalosti, preporučuje se uzimanje po sledećoj dinamici:\n– Prvi dan 1 – 3 puta dnevno po 3 kapsule\n– Drugi dan -3 puta dnevno po 2 kapsule\n– Treći dan i dok traju simptomi – 2-3 puta dnevno po 1 kapsula\nImmunitea se ne preporučuje osobama koje piju inhibitore agregacija trombocite i antikoagulantne lekove (na primer Farin ili Varfarin).\nKontraindikacije nisu primećene tokom ispitivanja sa uzimanjem doza pa i sa 100 većih od preporučenih dnevnih doza.\nAko se desi da se jave neke alergiske reakcije kao šti su kožni svrab i slično na žen-šen – preporuka je datreba obustaviti primenu Immunitee.\nPakovanje sadrži 20 kapsula\ncena immunitea kapsule kontraindikacije lek nuspojave uputstvo za upotrebu za imunitet


Novalić razgovarao s delegacijom EBRD-a – Dnevni list\nNovalić razgovarao s delegacijom EBRD-a\n5 veljače, 2020 Dnevni list\nPremijer Federacije BiH Fadil Novalić sastao se danas, u sjedištu Vlade Federacije BiH u Sarajevu, s visokom delegacijom Evropske banke za obnovu i razvoj (EBRD).\nFederalni premijer je ugostio direktoricu za srednju i jugoistočnu Evropu Charlotte Ruhe, direktoricu za zapadni Balkan Zsuzsannu Hargitai i direktoricu za Bosnu i Hercegovinu Manuelu Naessl.\nTokom sastanka je, između ostalog, razgovarano o infrastrukturnim projektima koje je EBRD voljan finansirati. U fokusu je nastavak izgradnje Koridora Vc, posebno tunela Prenj. Bilo je riječi i o saradnji sa Željeznicama Federacije BiH.\nGošće iz Evropske banke za obnovu i razvoj su izrazile posebnu zahvalnost federalnom premijeru i Vladi Federacije BiH na pomoći i dobroj saradnji na projektu “Plava voda”.\nPodsjetimo da je u jesen prošle godine, prilikom preuzimanja mandata nove šefice EBRD-a za BiH Manuele Naessl, istaknuto da se ubuduće očekuje otvaranje prostora za više investicija, saopćeno je iz Ureda za odnose s javnošću Vlade FBiH.\n← Previous Pokušao prokrijumčariti 23 ilegalna migranta\nĐUKANOVIĆ: Dodikov me potez ne tangira Next →


Nikola Jokić i Denver Nagetsi, imaće u predstojećem plej-ofu daleko veću podršku navijača na utakmicama na kojima igraju kao domaćini nego što je to do sada bio slučaj.\nNaime, šest institucija, što zdravstvenih, što onih zaduženih za upravljanje gradom / okrugom, dalo je "zeleno svetlo" da se, u usled povoljnije pandemijske situacije nego što je dosad bio slučaj, dodatno poveća broj navijača koji mogu da budu prisutni u hali Nagetsa, koja od skoro ima nov naziv, "Bol arena" ("Ball" - engl. lopta).\nUmesto 22,1% kapaciteta hale, kao do sada, što je dozvoljavalo 4.000 ljudi na utakmicama, klub iz Denvera je dobio dozvolu da u plej-ofu bude 42,3% popunjenih sedišta, što znači da će 7.750 gledalaca će se moći da bodri Jokića i njegove klupske kolege.\nA naš as i njegovi saigrači igraju daleko bolje kada imaju svoje pristalice uz sebe, nego kada nastupaju u praznoj dvorani. O tome svedoče i sledeći podaci.\nDok se navijači nisu u aprilu vratili u tom, simboličnom broju, Denver je dobio svega 58% odigranih mečeva u ovom šampionatu pred praznim tribinama. Sada je na 25-11, što je izvrsnih 69%, jer je i ono malo "vraćene" publike - i te kakako značilo ekipi, ma koliko da su je brojne povrede igrački sputale.\nProšle sezone, do naprasnog prekida takmičenja, učinak Nagetsa u njihovoj dvorani bio je još impresivniji - 26-11 (70% trijumfa), a sezonu pre te, kada je čitav šampionat odigran kao što je i inače slučaj, Denver je briljirao pred svojom publikom - imao je čak 82% pobeda, odnosno učinak 34-7.\nAko se uzme u obzir koliko je povratak navijača značajan za ekipu koju predvodi Majkl Meloun, nema sumnje da će Nagetsi "tek leteti po terenu" kada uz njih bude skoro dvostruko više pristalica nego od 2. aprila.\nNikola Jokić i saigrači će u noći između četvrtka i petka nastaviti sa svojom turnejom, kojom privode uvodni deo NBA sezone. Gostuju divizijskom rivalu Minesoti, dan kasnije igraju na terenu Detroita, a u noći između nedelje i ponedeljka ligaški deo sezone završavaju gostovanjem Portlandu.\nNagetsi su (sa učinkom 45-24), trenutno četvrti (iza Klipersa koji su na 46-23) i upravo bi protiv Portlanda mogli da igraju u prvom kolu plej-ofa, mada... Isti učinak kao petoplasirani Trejlblejzersi (41-29) ima i Dalas, koji je trenutno šesti zbog lošijeg međusobnog učinka u mečevima s Portlandom, dok su aktuelni šampioni, Los Anđeles Lejkersi, vrlo blizu, sa 40-30.\nPodsetimo, u ovoj, zbog pandemije malo izmenjenoj sezoni, svaki tim će do doigravanja imati po 72 takmičarskih mečeva. Po najboljih šest iz svake konferencije sigurno idu u plej-of, a timovi od sedme do desete pozicije u svojevrsni baraž, tzv. "Plej in" turnir. Najpre igraju sedmoplasirani i osmoplasirani tim konferencije, pa ko pobedi, zauzima sedmo mesto u plej-of lestvici, a poraženi dobija šansu za "popravni". On će, naime, igrati s pobednikom susreta u kome se sastaju devetoplasirani i desetoplasirani tim, pa ko na kraju iz toga izađe kao pobednik, biće proglašen osmim na tabeli i kao takav će igrati sa liderom konferencije na startu plej-ofa. Kada je o "zapadu" reč, tu vodi Juta sa 50-20, a iza nje je Feniks sa 48-21.


Vošin 'kvartet' na kaljenju u Proleteru - Sportske.net\nVošin 'kvartet' na kaljenju u Proleteru\nČetvorica talentovanih mladih fudbalera Vojvodine provešće narednih šest meseci na kaljenju u prvoligašu sa Slane Bare.\nAšćerić ostaje u Radničkom, Nišlije već prete Partizanu!Uspešne obe provere, Voša spremna za nastavak sezoneVoša zakazala dve generalke iza zatvorenih vrata!Voša se ne šali, stiže još jedno veliko pojačanje!Superligaši podržali predsednika Šćepanovića\nStručni štab FK Vojvodina na čelu sa Nenadom Lalatovićem odlučio je da pošalje četvoricu igrača na kaljenje u novosadski Proleter.\nU narednih šest meseci, za prvoligaša sa Slane Bare nastupaće četvorica fudbalera koji su pod ugovorom sa Vojvodinom i to kao pozajmljeni ili igrači na dvojnoj registraciji.\nKao pozajmljeni igrači Vojvodine za Proleter će nastupati vezni fudbaleri Dragan Karanov (20) i Marko Đurišić (18), dok napadač Saša Ćurko (19) i vezista Lazar Zličić (19) imaju pravo nastupa na dvojnoj registraciji.\nTreba pomenuti da su Dragan Karanov i Lazar Zličić tokom prvog dela sezone već branili boje Proletera, a Saša Ćurko se oporavljao od teške povrede. Mladi Marko Đurišić branio je boje omladinske selekcije novosadskog superligaša.\nProleter iz Novog Sada završio je prvi deo sezone u Prvoj ligi Srbije na šesto mestu pa nema sumnje da će za pomenute igrače iskustvo igranja na Slanoj Bari biti od izuzetnog značaja.\nPodsećanja radi, za Proleter je kao pozajmljeni igrač Vojvodine svojevremeno nastupao Mirko Ivanić, u vreme dok je Nenad Lalatović vodio tog prvoligaša, a talentovani vezista ostvario je ove zime transfer u BATE Borisov.


Osvježeno 1. avgust/kolovoz, 2016.\nGeografski položaj zemalja Zapadnog Balkana\nVlada skeptičnost oko toga da će konferencija o demarkaciji sa Crnom Gorom – na kojoj će učestvovati političari, stručnjaci i predstavnici civilnog društva - doneti neki konsenzus u vezi ovog pitanja. Organizator ovog događaja zakazanog za 3. avgust je predsedništvo Skupštine Kosova.\nKosovska opozicija mesecima se protivi sporazumu o demarakciji sa Crnom Gorom, navodeći da Kosovo njime gubi 8.000 hektara.\nPremijer Kosova Isa Mustafa izrazio je nadu u ponedeljak da će se pitanje označavanja granice Kosova sa Crnom Gorom rešiti u interesu građana.\n"Mislim da će ovaj okrugli sto izneti na videlo argumente. Ako se govori o gubitku teritorije, treba se reći koja se to teritorija gubi, a kojom je Kosovo administriralo od 1974. pa nadalje", kaže Mustafa, te dodaje:\n"Ako se ta teritorija ne pronađe, onda oni koji su insistirali na tome trebaju da se povuku i glasaju za označivanje granične linije kako bi mi ispunili taj uslov EU za liberalizaciju viza, ali i radi ostalih procesa sa EU. Ako je neko pogrešio u tom procesu, onda će se snositi odgovornosti i za to."\nOstali, međutim, smatraju da konferencija o demarkaciji neće polučiti određene odluke.\nPotpredsednik Skupštine Džavit Haljiti, iz vladajuće Demokratske partije Kosova, kaže da će ova rasprava omogućiti onima koji podržavaju ili ne podržavaju postignuti sporazum o demarkaciji da argumentuju svoje stavove.\n"Ova rasprava će otvoriti mogućnost političarima i političkim partijama da sednu za sto i da razgovaraju o tom pitanju. Podržavam razgovore, ali bez preuveličavanja ili medija, da se spustimo na zemlju i da o tome razgovaramo, a ne da razgovaramo zbog televizijskih kamera", poručuje Haljiti.\nDriton Ćauši, poslanik opozicionog pokreta Samoopredeljenje koji se oštro protivi ovog sporazumu, kaže da je proces obeležavanja granične linije sa Crnom Gorom naučni, a ne politički proces. Uzimajući u obzir da su, kako je rekao, 12 meseci ignorisani glasovi nauke i da se ovo pitanje odlagalo, nema prostora za konsenzus.\n"Ne možemo da se nadamo da će ova debata imati uticaj na odlučivanje, ako znamo da je u prošlosti bilo slučajeva kada su poslanici vladajućih partija glasali za zakone ili druga pitanja iako nisu verovali u njih, ali su to uradili zbog pritiska ili u zamenu za neku korist. Dakle, rasprava može biti degradirana, jer postoje indikacije da neće biti kvalitetno organizovana", konstatuje Ćauši.\nOn smatra da je vlastima stalo do toga da dokažu javnosti da se formalno razgovara o tome, a kako bi se prikrile, kako navodi, njihove nepravedne odluke.\nAli, potpredsednik Skupštine Haljiti, ne očekuje da će rasprava doneti neke odluke.\n"Želeo bih da iz ovog sastanka proizađu preporuke za Skupštinu i Vladu, ali ne i odluke koje su obavezne za parlamentarne grupe ili vladu", navodi Džavit Haljiti,\nAnalitičar Imer Muškoljaj skeptičan je da predstojeća konferencija može da reši ovaj problem, upravo zato što se od nje mogu očekivati samo neobavezujuće preporuke.\n"Bez obzira što se ulažu napori da taj okrugli sto bude nešto važno, to nije tako. Mislim da se radi na tome samo kako bi se reklo da smo 'i zvanično organizovali debatu o demarkaciji' ", smatra Muškoljaj.\nHaljilj Matoši, pak, tvrdi da je demarkacija sa Crnom Gorom završeno pitanje.\n"Izgleda da je ovo pitanje završeno pošto su se i Amerikanci uključili u to, dok Vlada Kosova nikad nije znala da argumentuje ili da javnosti iznese zvaničnu istinu", zaključuje Matoši.\nCrnogorska strana: Bez razmatranja Sporazuma\nU Crnoj Gori se ne razmatra mogućnost ponovnog razgraničenja sa Kosovom. Član spoljnopolitičkog Odbora crnogorskog parlamenta, Nikola Gegaj podsjeća da je Sporazum potpisan na najvišem nivou u prisustvu predstavnika međunarodne zajednice i da je sada još samo preostalo da to potvrdi i kosovska Skupština.\nCrna Gora i Kosovo su potpisale Sporazum o razgraničenju u Beču gdje su bili prisutni predsjednik Crne Gore Filip Vujanović i premijer Kosova Isa Mustafa u prisustvu austrijskog šefa diplomatije Sebastijana Kurca.\nČlan spoljnopolitičkog Odbora crnogorskog parlamenta, Nikola Gegaj kaže da „ne vjeruje da će doći do preispitivanja nečega što je potpisano i usvojeno od strane Komisije koje su dobro obavile posao, kao i vlade obije države.\n„Treba podsjetiti da je i predsjednik SAD, nedavno, tokom razgovora sa ambasadorom Kosova, Florom Čitaku pozdravio i podržao Sporazum o razgraničenju Crne Gore i Kosova“, rekao je za RSE član skupštinskog spoljnopolitičkog Odbora, Nikola Gegaj koji podsjeća da je „Skupština Crne Gore ratifikovala Sporazum, te da očekuje da to ubrzo učini i susjedna i prijateljska država Kosovo“.\n„Ovo što je urađeno može da posluži kao model saradnje drugih u regionu, a istovremeno, odašilje se pozitivna poruka zapadnom Balkanu da se može sarađivati i doći do rješenja koja su u zajedničkom interesu. Razgraničenje među državama nastalim raspadom Jugoslavije predstavlja veoma složeno i teško pitanje koje se mora rješavati“, kaže Gegaj dodajući da „Crna Gora nema nijedno otvoreno pitanje sa susjedima i da bi bilo dobro da se definišu sporazumi o razgraničenju sa svim susjednim državama prije ulaska u EU."


Prezentovan projekat “Energetska efikasnost” u RS – DOM INFO |\nPrezentovan projekat “Energetska efikasnost” u RS\nProjekat „Energetska efikasnost“ koji realizuje Ministarstvo za prostorno uređenje, građevinarstvo i ekologiju Republike Srpske predstavljen je sinoć novinarima u Banjaluci.\nRiječ je o projektu u sklopu kojeg će biti sanirano oko 35 javnih zgrada iz oblasti zdravstva i obrazovanja, što će doprinijeti ostvarenju značajnih ušteda. U prvom krugu, Upravljački odbor projekta odabrao je 11 objekata za sanaciju.\nProjekat energetske efikasnosti finasira se iz sredstava kredita Svjetske banke u iznosu od 32 miliona dolara od čega je 12,8 miliona namijenjeno RS, a ostatak Federaciji Bosne i Hercegovine.\nDio projekta je i Promotivna kampanja – Podizanje svijesti javnosti o energetskoj efikasnosti, u sklopu kojeg je i organizovana prezentacija.\nO projektu je govorila ministar za prostorno uređenje, građevinarstvo i ekologiju, Srebrenka Golić, koja je naglasila da je cilj projekta poboljšanje energetske efikasnosti u zgradama javnog sektora ali i pružanje podrške za stvaranje prilagodljivih modela finansiranja energetske efikasnosti.\n„Procjene su da će nakon realizacije projekta uštede u energetskom sektoru saniranih objekata biti i do 50 odsto, što će znatno doprinijeti manjim izdvajanjima“, rekla je ministar Golić.\nGolićeva je istakla da vlada posebna zainteresovanost svih opština za implementaciju ovog projekta ali da sredstva sa kojima trenutno raspolažu nisu dovoljna za sanaciju svih objekata.\n„Ministarstvo je nedavno potpisalo jedan memorandum sa UNDP-om kako bi smo povećali broj objekata, to jest imali mogućnost da dijelom iz ovih sredstava, dijelom iz Fonda za zaštitu životne sredine i granta UNDP-a uradimo još jedan određen broj objekata jer se radi o veoma značajnom projektu“, rekla je Golićeva.\nMinistarstvo je novim Zakonom uredilo da svi novoizgrađeni javni objekti moraju ispunjavati obaveze iz evropskih direktiva, odnosno da svaki objekat koji bude građen poslije 1. januara 2016. godine neće moći dobiti upotrebnu dozvolu ukoliko ne bude energetski opremljen.\nO projektu je govorio i pomoćnik ministra za koordinaciju projekata i razvoj, Miloš Jokić, koji je detaljnije predstavio projektne aktivnosti i ciljeve.


Salkić o “dvostrukoj igri Srbije” – Poziva i OHR na reakciju | Starmo\nNaslovnica Politika Salkić o “dvostrukoj igri Srbije” – Poziva i OHR na reakciju\nBanja Luka — Potpredsjednik bh. entiteta Republika Srpska (RS) Ramiz Salkić rekao je danas da država Srbija i bh. entitet RS svojim aktivnostima direktno krše Dejtonski mirovni sporazum što “zahtjeva reakciju visokog predstavnika”.\n– Današnja sjednica Vlada bh. entiteta RS i Srbije pokazuje stvarnu politiku Srbije spram Bosne i Hercegovine. Ta politika podrazumijeva pokušaj, u svim segmentima društva, uzurpacije teritorije Bosne i Hercegovine i integraciju bh. entiteta RS i Srbije ignorišući državu Bosnu i Hercegovinu i zloupotrebljavajući specijalne veze – kazao je.\nNavodi da “dvostruka igra koju vodi Srbija javno iznoseći tezu o poštivanju teritorijalnog integriteta i suvereniteta BiH i praktičnog djelovanja na podjeli BiH i stvaranju srpskog svijeta treba biti osujećena.\n– Jedinstven obrazovni sistem ima za cilj širenje ideologije jedinstvenog srpskog svijeta i stvaranje osjećaja kod mladih ljudi, kroz obrazovni proces, o jedinstvenom srpskom svijetu radi dugoročne podrške secesionističkoj politici bh. entiteta RS i ujedinjenju sa Srbijom u budućnosti – istaknuo je Salkić.


"Značajna sredstva EU podrške biće na raspolaganju Crnoj Gori samo ukoliko nastavi da napreduje u oblasti upravljanja javnim finansijama", rekao je Haglajtner.\nOn je ukazao da je vezano za Nacrt zakona o izmjenama o dopunama Zakona o slobodnom pristupu informacijama, stav Evropske unije jasan.\n"Ako je neophodno mijenjati taj zakon, to treba uraditi tako da se uspostavi balans između prava na pristup informacijama i legitimnih okolnosti kada se to pravo ograničava, na primjer iz bezbjedonosnih razloga", ocijenio je Haglajtner.\nMinistarka javne uprave Suzana Pribilović ukazala je da su ohrabreni ocjenama iz posljednjeg Izvještaja o napretku Evropske komisije (EK) koji pokazuje da je Crna Gora pravom putu.\n"U prethodnom periodu bili smo fokusirani na sve oblasti prepoznate Strategijom reforme javne uprave i Akcionim planom 2016-2020, tako da smo od prethodnog PAR sastanka realizovali zaključke sa posljednjeg, šestog sastanka Posebne grupe", istakla je Pribilović.\n"Napredak je i prepoznat u Izvještaju Evropske komisije, koji pokazuju da je zadovoljstvo građana pruženim uslugama u Crnoj Gori poraslo najviše u regionu", rekla je Pribilović.\n"Prema regionalnom istraživanju Balkan Barometra Crna Gora je država u regionu u kojoj je najveći procenat ispitanika zadovoljno efikasnošću administrativnih procedura", istakla je Pribilović.\nOna je dodala i da je crnogosrska Vlada najotvorenija u regionu što, kako je ukazala, potvrđuje regionalno istraživanje koje je sproveo civilni sektor.\nIZVOR: Vebsajt RTCG, 10.10.2019.


Radnički i Partizan priredili kragujevačkoj publici nezaboravno košarkaško veče u "SBB Jezeru" - KRAGUJEVAČKI SPORT\nU veličanstvenom ambijentu kragujevačkog „SBB Jezera“, košarkaši Radničkog i Partizana odigrali su humanitarno-prijateljsku utakmicu koja je završena pobedom beogradskog tima, rezultatom 79:65 (9:10, 11:23, 34:15, 25:17).\nKapaciteti kragujevačkog „SBB Jezera“ bili su isuviše mali da prime sve one koji su izrazili želju da prisustvuju ovom izuzetnom sportskom događaju u gradu na Lepenici. Ubrzo je ulaznica za ovu utakmicu postala dragoceno parče papira do koga su došli samo oni najbrži i najuporniji.\nPre samog početka utakmice, publika u „SBB Jezeru“ imala je priliku da pozdravi kragujevačkog strelca Dragana Ristića, koji se sa nedavno završene Paraolimpijade u Tokiju vratio sa dva osvojena zlata.\nTrener Radničkog Ivica Vukotić pohvalio je ambijent u „SBB Jezeru“ i izjavio da je zadovoljan otporom koji je njegova ekipa pružila znatno kvalitetnijem rivalu.\n– Milina je igrati u ovakvoj atmosferi i pred tolikim brojem ljudi. Bila je ovo utakmica sa dva različita poluvremena. Ekipa Partizana je na pauzi uvidela šta treba da „zategne“ i popravi u nastavku utakmice, kako bi njihov igrački kvalitet došao do izražaja. Generalno, mogu da budem zadovoljan našom igrom, naročito u prvih 25-26 minuta utakmice. Svi igrači su dobili šansu, uključujući i one najmlađe čije vreme tek dolazi. Pokazali smo da smo u stanju da igramo jednu modernu, brzu i dobru košarku. Ostaje nam još nekih mesec dana da se što bolje pripremimo za početak nove sezone u Košarkaškoj ligi Srbije – rekao je Vukotić.\n– Odlična provera za nas. Radnički je sa mnogo većom energijom ušao u ovaj meč, pokazao da ima izuzetno kvalitetnu ekipu i ja im želim puno uspeha u Košarkaškoj ligi Srbije. Što se nas tiče, očigledno je da smo na početku jednog dugoročnog procesa. Igrači koji su dovedeni u klub nisu tu kako bi napravili neki instant rezultat, već je cilj da oni zajedno sa ekipom vremenom napreduju do željenog nivoa – poručio je Zagorac.\nPrevious Praznik košarke u „SBB Jezeru“: Radnički domaćin beogradskom Partizanu\nNext Košarkašice Radničkog započinju novu prvenstvenu trku


“Imamo i ogroman broj turista iz Izraela, a u Srpskoj je ovih dana grupa turoperatora i medija iz Moskve. Kad odu Rusi, koji ostaju sedam dana, dolaze turoperatori iz Belgije i Holandije”, rekla je Jovanovićeva.\nOna je dodala da na manifestacije dolaze ljudi iz različitih zemalja, koji su najbolji ambasadori promocije, jer ta živa riječ koja se prenese je mnogo važnija od bilo kakvog promotivnog materijala koji može da se ponudi.\nNa Svjetski dan turizma, dodala je Jovanovićeva, u Banjaluci će biti organizovana izložba fotografija koje su ušle u uži izbor, a autori tri najbolje fotografije biće nagrađeni. Srna\nTagovi: izbornada jovanovicturistivazno


Samsung negirao da postoji bag zbog koga se fotografije iz galerije šalju kontaktima iz telefona\nMobilni telefoni, 09.07.2018, 11:00 AM\nKorisnici nekoliko modela pametnih telefona koje proizvodi Samsung žalili su se da njihovi telefoni šalju fotografije iz galerije nasumično izabranim kontaktima sačuvanim na uređaju. Iz kompanije, međutim, kažu da nisu našli nikakve dokaze o takvom bagu, ali su istakli da nastavljaju da istražuju problem.\nProblem je prvi put prijavljen početkom ovog meseca kada je otkriveno da uređaji kao što su Samsung Galaxy S9 i Note 8 neprimetno šalju tekstualne poruke kontaktima. Korisnici su se žalili da su neke od ovih poruka uključivale fotografije sačuvane u galeriji.\nBag ne samo što je doveo do toga da se poruke ne pojavljuju u folderu poslatih poruka, već je blokirao prikazivanje obaveštenja na telefonima. Jedini način da korisnici primete ovo je da pogledaju logove i vide poruke koje se poslate sa njihovih uređaja. Za problem je okrivljeno nedavno ažuriranje aplikacije Messages.\n"Svesni smo izveštaja u vezi sa ovim pitanjem i naši tehnički timovi istražuju to", rekli su iz Samsunga pozivajući korisnike da im se direktno obrate.\nJužnokorejska kompanija kaže da nije našla nikakve dokaze o softverskoj ili hardverskoj grešci, ali da se istraga nastavlja.\n"Samsung je ovo pitanje detaljno razmotrio proteklih dana; međutim, nije bilo nikakvih hardverskih ili softverskih problema koji bi bili relevantni za ovaj konkretan slučaj. Iako nema poznatih sličnih izveštaja korisnika na globalnom nivou, nastavićemo da i dalje istražujemo ovaj problem", rekli su iz kompanije.\nT-Mobile, mobilni operater čiji su korisnici prvi prijavili bag, saopštio je da nema problema u njihovoj mreži.\nU međuvremenu, korisnici koji žele da se uvere da njihovi Samsung pametni telefoni ne šalju fotografije kontaktima u telefonu, mogu da blokiraju dozvole za skladištenje za aplikaciju Messages. Kao alternativu, mogu onemogućiti aplikaciju i prebaciti se na Googleovu aplikaciju Android Messages.


ONLINE TRENING – ВОЈВОЂАНСКE\nLala 06/07/2020\tOnline trening\nU duhu savremenih trendova i brzog načina života pojavilo se jedno novo zanimanje, a to je ONLINE trener. Tako da prilikom prelistavanja freelance poslova možete naći i otvorene konkurse za angažovanje online trenera. Kako to zapravo funkcioniše i koje su prednosti i mane ovog vida treninga pokušaćemo da vam dočaramo u nekoliko pasusa.\nŽelite da krenete sa treningom, a ne znate kako i imate dilemu: Da li da odete u obližnji fitnes centar i angažujete personalnog trenera ili da putem interneta angažujete trenera koji će vam pripremiti neki program po kome ćete sami trenirati koliko vam ostale obaveze dozvoljavaju?\nSjajna stvar kod online treninga je to što je povoljniji nego da angažujete svog ličnog trenera. Jedini trošak koji imate je izrada samog programa i uplata članarine u nekom fitnes centru gde ćete vežbati, ali kada se sve sabere opet je povoljnije nego da angažujete trenera koji će stalno biti uz vas. Takođe dobro je to što svoje vreme možete da organizujete kako god vama odgovara i ne morate da se uklapate u termine trenera i fitnes centara koji su prebukirani. Još jedna pozitivna stvar kod online treninga je to što možete da birate trenera iz bilo kog dela sveta spram cilja kome težite i niste limitirani samo na lokalni nivo i ponudu datog centra.\nPrethodnih nekoliko godina razvile su se čak i agencije koje se bave samo online treningom u želji da izađu u susret svojim klijentima i budu im dostupni 24h dnevno. Timovi trenera rade na izradi programa koji odgovaraju željama klijenata i pružaju im podršku u svakom momentu u vidu pojašnjenja izvođenja vežbi, prilagođavanju programa spram povratnih informacija sa treninga od strane klijenata. Ove agencije u mogućnosti su da putem interneta rade na globalnom nivou tako da je tržište za ovakve kompanije izuzetno veliko.\nPostoji i trend kod profesionalnih sportista da putem interneta imaju podršku svog ličnog fitnes asistenta kome ukazuju poverenje. Ovim putem u mogućnosti su da angažuju kvalitetnog trenera koji će im u svakom momentu izaći u susret, prilagoditi dodatni trening njihovim klubskim obavezama (treninzima, putovanjima, takmičenjima itd.). Ovo je sjajno i za same trenere jer ne mogu u svakom momentu biti na svakom mestu, a putem interneta mogu biti angažovani od strane više igrača iz više različitih država u isto vreme.\nPostoje i neki limiti ovog načina vođenja treninga. Treneri nisu uvek u mogućnosti da isprate izvođenje vežbi svojih klijenata, samim tim postoji mogućnost da klijent ne radi pravilno svaku datu vežbu pa i efekat treninga može da izostane. Nepravilno držanje tela tokom izvođenja vežbi, pogotovo onih sa velikim opterećenjem, može dovesti do velikog broja povreda. Treneri angažovani putem interneta nisu u mogućnosti da testiraju svoje klijente pre početka samog treninga pa je vrlo teško dati adekvatna opterećenja u programu i usklađivanje programa treninga spram povratnih informacija može biti vrlo komplikovan. Razgovor sa trenerom i motivacija tokom treninga su takođe vrlo bitni za dalji tok trenažnog procesa i istrajnost u vežbanju.\nU svakom slučaju naša topla preporuka je da što pre krenete da se bavite nekim vidom fizičke aktivnosti i jedino o čemu je potrebno da brinete je da ta aktivnost vama prija.\nPrevious Previous post: У ЦРВЕНКИ ОДРЖАН МЕМОРИЈАЛ АНТЕ МАРАС МАКИ\nNext Next post: ПРЕДШКОЛСКО ОБРАЗОВАЊЕ ЗА ДЕЦУ ИЗ ОСЕТЉИВИХ ГРУПА- РЕКОНСТРУКЦИЈА ОБЈЕКТА У БАЧКОМ МОНОШТОРУ


Voće, povrće i pšenica na udaru visokih temperatura\nIako su meteorolozi za kraj mjeseca najavili snijeg, prema posljednjim informacijama, visoke temperature zraka mogle bi se zadržati i do druge polovine februara.\nTo ni u kom slučaju ne pogoduje rastu i razvoju voća i povrća, smatraju stručnjaci. Kako bi ušle u narednu vegetaciju, voćnim kulturama je potrebno da oko 60 dana budu izložene niskim temperaturama, što u posljednje vrijeme nije slučaj.\n„ S obzirom da su temperature do sada bile nešto više iznad prosjeka to bi mogao biti problem za narednu vegetaciju. Takođe, zbog nedovoljnjih sniježnih i kišnih padavina, nepovoljno se može odraziti na sljedeću vegetaciju, sa aspekta vodne opskrbljenosti biljaka.“, ističe Emin Rustemović agronom za voćarstvo.\nUkoliko u narednih deset dana ne dođe do većih padavina, prije svega kiše, stručnjaci upozoravaju da bi štete mogle nastati na već posijanoj pšenici.\n„ Ono što bi moglo biti problematično na otvorenom polju posebno kod pšenice je to, da je uslijed nedavnih mrazeva došlo do izdizanja korjenovog sistema iz zemljišta u površinskom sloju, te bi dobro došla jedna jača kiša, kako bi se izvršilo slijeganje tog zemljišta, jer se jednostavno ni sa valjcima ne može sada ući u polje.“, pojašnjava Nezir Hodžić stručnjak za ratarske kulture i povrće.\nKulturama koje su rano posijane u plastenicima takođe ne pogoduje ovo vrijeme.\n„ Posebno se tu radi o perima luka i salatom, koja može ući u fazu formiranja glavice i ako bi u februaru bilo niskih temperatura ispod -7 ili -10, moglo bi doći do oštećenja.“, dodaje Hodžić.\nKulturama koje su kasnije posijane u plastenicima, vrijeme u određenoj mjeri ide na ruku, no i tu treba biti oprezan, zbog otežanog stvaranja vlage. Stručnjaci upozoravaju i na prisustvo krtica i miševa koji su izuzetno aktivni i štetni na visokim temperaturama kao i prevelikim zahlađenjima.


Miroslav Aleksić, prvi potpredsednik Narodne stranke, posetio je danas aerodrom u Lađevcima. Kao što ćete i videti, aerodrom (NE) radi 2 sata nedeljno, kada je Aleksić i bio na licu mesta. @N1infoBG @bbcnasrpskom @OnlineDanas @BetaNewsAgency @juznevesti @Glas_Sumadijepic.twitter.com/b2uqtxJHiu – На вези\nMiroslav Aleksić, prvi potpredsednik Narodne stranke, posetio je danas aerodrom u Lađevcima. Kao što ćete i videti, aerodrom (NE) radi 2 sata nedeljno, kada je Aleksić i bio na licu mesta. @N1infoBG @bbcnasrpskom @OnlineDanas @BetaNewsAgency @juznevesti @Glas_Sumadijepic.twitter.com/b2uqtxJHiu\nMiroslav Aleksić, prvi potpredsednik Narodne stranke, posetio je danas aerodrom u Lađevcima.\nKao što ćete i videti, aerodrom (NE) radi 2 sata nedeljno, kada je Aleksić i bio na licu mesta.\n@N1infoBG @bbcnasrpskom @OnlineDanas @BetaNewsAgency @juznevesti @Glas_Sumadije pic.twitter.com/b2uqtxJHiu\n← Деманти Русије: Украјински морнари се не враћају кући\nПутин честитао Џонсону →


Reperna kamatna stopa Narodne banke Srbije podignuta na 12 odsto | Naša Revolucija\nReperna kamatna stopa Narodne banke Srbije podignuta na 12 odsto\nPrevious Article Alternativa kapitalizmu\nNext Article Komadanje Srbije\nNarodna banka Srbije ponovo je podigla repernu kamatnu stopu, ovaj put za pola odsto i ona je sada na nivou od 12 procenata što predstavlja i najvišu osnovnu stopu u Evropi. Ocena je da je strah od inflacije i minimalnog povećanja penzija naterao monetarnu vlast na takav potez. U propratnom izveštaju Narodne banke Srbije stoji da je inflacija iznad zadatog nivoa i da je potrebno dalje stezanje kako bi se predupredili inflacioni pritisci na koje je najviše uticao rast cena koje nisu u slobodnom režimu, inflaciona očekivanja, povećanje cena životnih namirnica kao i uspon cena petroleja na svetskom tržištu.\nInflacija je u decembru dostigla nivo od 10,3 odsto što je najviše u poslednja 22 meseca. Od avgusta stopa je povećana četiri procentna poena najviše zahvaljujui slabom dinaru, povećanim cenama hrane i nedostatku stranih investicija. Ciljana stopa inflacije iznosi 4,5 odsto uz dozvoljeno plivanje od jednog procentnog poena dole ili gore. Prošle godine dinar je izgubio skoro 11 odsto svoje vrednosti ali i svih 40 odsto od početka globalne ekonomske krize. Da bi sprečila veće gubitke Narodna banka Srbije je prošle godine prodala više od 2,5 milijardi evra. Posle današnje odluke vrednost dinara je porasla tri odsto u odnosu na deveti decembar prošle godine kada je poslednji put podignuta reperna stopa. Današnje podizanje osnovne kamatne stope odslikava nadu da bi smanjena agregatna tražnja mogla imati dezinflacioni efekat.


Bojsi podneo zahtev da postane državljanin Srbije | Boom93\nBojsi podneo zahtev da postane državljanin Srbije\nZamenik gradonačelnika Beograda Goran Vesić objavio je da je britanski glumac Džon Čalis koji je tumačio ulogu čuvenog Bojsija u kultnoj seriji Mućke, zvanično podneo zahtev za prijem u državljanstvo Republike Srbije.\nVesić je u objavi na svojoj Fesjbuk stranici naveo da su se mnogi u Srbiji obradovali kada je Čalis objavbio fotografiju svog „mercedesa“ na čijim tablicama piše „Srbija“, i dodao da je vreme da otkrije tajnu kako je ta slika nastala.\n„Fotografija je nastala prošle nedelje ispred Ambasade Srbije u Londonu. Pre toga je Džon Čalis zvanično podneo zahtev za prijem u državljanstvo Republike Srbije. U ambasadi Srbije g. Čalisa primila je ambasadorka Srbije u Ujedinjenom Kraljevstvu Aleksandra Joksimović. Imao sam tu čast da u ime Grada Beograda potpišem preporuku Grada Beograda da Bojsi postane srpski državljanin“, naveo je Vesić.\nDodao je da nije bilo lako pobrojati na jednoj stranici šta je „Bojsi“ učinio na promociji Srbije i Beograda, posebno u Velikoj Britaniji, te da je predsednica Vlade Repiblike Ana Brnabić podržala ideju da on postane srpski državljanin.\n„Želim da se posebno zahvalim našem čoveku koji je odrastao i živi u Londonu Lazaru Vukoviću koji je najzaslužniji zato što Bojsi toliko voli Beograd i Srbiju. Bojsijev zahtev za državljansvo nalazi se već u Beogradu i kada se završe sve procedure Vlada će glasati“, napisao je zamenik gradonačelnika Beograda.\nOznakeBojsi Državljanstvo Džon Čalis Mučke\nDžoni Dep: Holivud me bojkotuje, pokušavam da sredim stvari


Zakup studentskih stanova u Srbiji od 70 do 250 evra mesečno - BGnekretnine blog\nZakup studentskih stanova u Srbiji od 70 do 250 evra mesečno\nagencije za promet nekretnina, agencijska provizija, depozit, garsonjera, luksuzni stanovi, mesečna stanarina, mesečni računi, stambene jedinice, tržište nekretnina\nBeograd, Čačak, Kragujevac, Niš, Novi Sad, Novosti, Subotica 019 Aug 2014\nTržište nekretnina u univerzitetskim gradovima Srbije, pre svega Novom Sadu, Subotici, Kragujevcu, Čačku i Nišu veoma je aktivno, a nekretnine se izdaju po sličnim cenama kao prošle godine.\nPo kojim cenama je moguće iznajmiti stan u Novom Sadu, Kragujevcu, Nišu, Subotici, Čačku, dakle velikim univerzitetskim gradovima u našoj zemlji u kojima studenti već uveliko traže stanove u kojima će živeti tokom studija.\nNovi Sad - garsonjere najtraženije, mesečna kirija od 120 evra\nNa svega osamdeset kilometara od Beograda, u Novom Sadu, tržište nekretnina, barem kada je u pitanju zakup stanova, aktivno je već sa prvim nedeljama avgusta, potvrdili su nam u novosadskim agencijama za nekretnine.\nNajtraženije lokacije za zakup stanova su, tradicionalno, naselje Grbavica i Liman, jer se tu nalaze fakulteti.\nStudenti najviše traže stanove manjih kvadratura, ali da su solidno sređeni, kao i da obavezno poseduju klima uređaj, zbog čega su cene zakupa garsonjera uglavnom šarenolike i visoke.\nTako se dve garsonjere iste kvadrature, na istoj lokaciji, trenutno mogu iznajmiti po različitim cenama. Jedna košta 120, a druga 160 evra mesečno. Razlika u ceni „opravdava“ se boljom opremljenošću enterijera.\nJednosobni i jednoiposobni stanovi, na Limanu i Grbavici, izdaju se po cenama od 110 do 200 evra, zavisno od opremljenosti i stanja u kome se stan nalazi. Ako, pak, želite za iznajmite veći stan, npr. dvosoban, i delite troškove sa cimerom ili više njih, onda je potrebno da znate da se mesečni zakup većih nekretnina kreće od 140 do 250 evra.\nDakle, možemo zaključiti da se u Novom Sadu, po veoma sličnoj ceni, može iznajmiti novoizgrađen stan i stan u staroj gradi, prilično dobro sređen i opremljen.\nKragujevac - od 90 do 200 evra\nKao i prethodnih godina u ovo vreme, na kragujevačkom tržištu, polako se zahuktava sezona i potražnja za stanovima koje studenti iznajmljuju. A kako su nam potvrdili u kragujevačkim agencijama za nekretnine, pravi bum očekuje se tokom septembra, naročito u drugom delu meseca, kada veliki broj studenata pristiže u ovaj grad.\nTradicionalno, najtraženije su manje stambene jedinice, pre svega jednosobni stanovi i garsonjere i to u naselju Bubanj, poznatom kao delu grada u čijoj se blizini nalaze fakulteti. Tako je garsonjeru, u neposrednoj blizini fakulteta, moguće iznajmiti po ceni od oko 90 do 130 evra mesečno, dok se cene većih stanova kreću u rasponu od 100 do 200 evra mesečno, koliko je potrebno za nov, neuseljen i namešten stan na ovoj lokaciji.\nZanimljivo je reći da potražnja za zakupom luksuznijih stanova, koja je u Kragujevcu bila aktivna prethodnih godina, naročito od strane Italijana, prošle i ove godine nije na tako dobrom nivou.\nČačak - od 80 evra pa naviše\nI Čačak, kao jedan od univerzitetskih centara naše zemlje, polako beleži povećanu potražnju za studentskim stanovima, naročito u centralnoj zoni grada, gde se i nalaze fakulteti i više škole.\nNajviše se traže nekretnine u samom centru grada, a cene su u rasponu od 80 do 180 evra. Studenti najviše obraćaju pažnju na grejanje, pa ova stavka najviše i utiče na cenu mesečnog zakupa u ovom gradu.\nNaime, za stan sa centralnim grejanjem potrebno je izdvojiti i do 50 evra više mesečno, nego kada je u pitanju grejanje na struju. Tako je za jednosoban stan, sa centralnim grejanjem, mesečna kirija 110 – 140 evra, dok je za isti takav, ali sa TA grejanjem potrebno oko 80 - 90 evra.\nSubotica – najpovoljniji mesečni zakup 70 evra\nVeć za koji dan, sa dolaskom septembra i u Subotici kreće najveća godišnja potražnja za iznajmljivanjem studentskih stanova. Na subotičkom tržištu nema nekih većih promena kada su u pitanju cene, već su one na skoro istom nivou kao prethodnih godina, navode nam u agencijama za nekretnine, kao i da su najtraženiji stanovi oni koji se nalaze u blizini fakulteta i više škole.\nCene manjih i većih stanova ne razlikuju se mnogo, pa se mesečni zakup nekretnina kreće od 70 do 130 evra. Tako, u blizini fakulteta, namešten, jednosoban stan od 35 kvadrata, kao i garsonjera sa centralnim grejanjem, mogu se mesečno iznajmiti po ceni od oko 100 evra.\nNiš – nameštene garsonjere od 70 do 100 evra\nU Nišu je već za oko 70 do 100 evra moguće iznajmiti garsonjeru, ali ne u samom centru grada ili u blizini fakulteta, jer se tu mesečne kirije kreću oko 130 evra. Zakup veće nekretnine u Nišu kreće se od oko 100 do 200 evra mesečno, zavisno od stanja u kome se nalaze, kao i od lokacije.\nKirija, depozit i agencijska provizija\nAko se prvi put susrećete sa zakupom nekretnine znajte da je prilikom pronalaska željenog stana, i odluke da u njemu stanujete, potrebno platiti kiriju, kao i depozit. Stan možete zakupiti direktno od vlasnika, ali isto tako on može biti u ponudi neke od agencija, za čiju ćete uslugu morati da izdvojite i novac za plaćanje agencijske provizije, koja uglavnom iznosi 40 - 50% od prve kirije.


Najbolji glumac Festivala Boris Isaković, najbolja predstava po izboru publike „1789“ Narodnog pozorišta Niš - Tempo Naxi radio\nNajbolji glumac Festivala Boris Isaković, najbolja predstava po izboru publike „1789“ Narodnog pozorišta Niš, a nagrada za vizuelni identitet „Krstomir Milovanović“ dodeljena predstavi „Ružni,prljavi,zli“ Beogradskog dramskog pozorišta. Najbolja predstava na Festivalu malih formi „Dr Feler“ u izvođenju\nDragana Bože Marjanovića Žiri 29. Festivala „Dani Zorana Radmilovića“ u sastavu: dr Miroslav Radonjić, predsednik, Enver Petrovci, član i dr Duško Ljuština, član, većinom glasova doneo je odluku da Nagradu za najbolje glumačko ostvarenje na Festivalu dodeli Borisu Isakoviću za ulogu Gospodina R. u predstavi „Zašto je poludeo gospodin R?“, po tekstu Rajnera Vernera Fasbindera i Mihaela Fenglera, u režiji Boba Jelčića i produkciji Jugoslovenskog dramskog pozorišta, Beograd.\nU obrazloženju žirija se kaže: „Svedenim glumačkim postupkom, suptilnom psihologizacijom, promišljenom karakterizacijom i odmerenim, preciznim i nenametljivim scenskim pokretom i gestikulacijom, Boris Isaković suvereno je i efektno oživeo kompleksni lik Gospodina R.“ Žiri u istom sastavu doneo je jednoglasnu odluku da Nagradu za vizuelni identitet dodeli predstavi\n„Ružni, prljavi, zli“ Beogradskog dramskog pozorišta. „Scenografija Aleksandra Denića i kostimi Bjanke Adžić Ursulov na funkcionalan način otelotvorili su\nautentičnu atmosferu predstave „Ružni, prljavi, zli“ i izuzetno doprineli osobenoj ekspresivnosti i duhovitosti ostvarenja Beogradskog dramskog pozorišta.“ Nagradu publike, prosečno0m ocenom 9,24 dobila je predstava „1789“ Narodnog pozorišta Niš, autora i reditelja Hadija Kurića.\n„Žene iz Troje“, Narodno pozorište Timočke Кrajine „Zoran Radmilović“, Zaječar, Narodno pozorište\nPriština – 7,89\nNajbolja predstava 3.Festivala malih pozorišnih formi je „Doktor Feler“ u izvođenju Dragana Bože\nMarjanovića, kako po izboru stručnog žirija tako i po izboru publike.\nStručni žiri 3. Festivala malih pozorišnih formi, u sastavu: Ivan Bekjarev, predsednik, Nenad Novaković, član i Spasoje Ž. Milovanović, član doneo je odluku da Nagradu za najbolju predstavu dodeli monodrami „Dr Feler“ u izvođenju Dragana Bože Marjanovića. „Predstava na najbolji mogući način komunicira sa publikom i pokazuje svu raskoš kako glumačke izvedbe Dragana Bože Marjanovića, tako i monodrame kao dramske forme.“\nŽiri u istom sastavu doneo je i odluku da Specijalnu nagradu dodeli Eciji Ojdanić za ulogu Vlajne u predstavi „Vla-vla-Vlajland cabaret“ autora i reditelja Ivana Lela Lema. „Gospođa Ecija i Ivan Leo Lemo opravdali su činjenicu da su pozorište i pozorišna umetnost prostori vanredno slobodne misli.“


Bivši trener Crvene zvezde malo po malo rešava stvari u taboru minhenskog tima prema svojim zamislima.\nDve utakmice i dve pobede mu je za sada učinak, i to vrlo ubedljive. Najpre je pao Ulm sa 100:95, a sada je lider nemačkog prvenstva protiv Gizena primio 12 poena manje i popravio odbranu, na čemu Radonjić najviše insistira.\nOd početka su njegovi puleni kontrolisali rezultat na svom terenu i u poslednjoj četvrtini došli do ubedljive pobede sa plus 24.\nNajbolji su bili Danilo Bartel sa 18, Nihad Đedović sa 16 i Devin Buker sa 14 poena. Odličan je bio Stefan Jović sa 12 i šest asistencija, Vladimir Lučić je dodao sedam, a Maik Cirbes osam.\nTako je Bajern ostao na vrhu tabele sa učinkom 25-3, dok je Alba druga sa 23-4 i mečom manje.


Jedan od najpoznatijih svetskih parova, preduzetnica Viktorija Bekam i suprug, fudbaler Dejvid, iznenadili su javnost svojim poslednjim potezom koji je, prema nekima, poprilično drastičan.\nNaime, par koji se trenutno sa decom Romeom, Kruzom i Harper, nalazi na porodičnom imanju u "Cotswoldsu", gde su otišli kako bi izbegli izolaciju, odlučio je izgraditi tunel za beg u slučaju da im neko odluči provaliti u kuću.\nKako prenosi "Daily Express", Viktorija i Dejvid su se na ovaj potez odlučili nakon što su ranije ovog meseca dom engleskog fudbalera Delea Allija napali provalnici koji su, između ostalog, fudbaleri tada pretili nožem.\nBEZOBRAZLUK Bogata dizajnerka otpustila 25 radnika, javnost je oštro osudila: "Izvini, ovo me ČINI GADLJIVIM"\nPOKUŠALI SU DA JE UBIJU, a zbog dojave o OTMICI je odvedena na tajnu lokaciju! Viktorija Bekam danas puni 46 godina, a i dalje joj se divi ceo svet\n- U novim nacrtima predviđen je podrum koji će, osim skladišta vina, imati i tunel koji će, u slučaju provale u kuću, porodici poslužiti za beg - otkrio je arhitekta zadužen za renoviranje porodičnog doma Bekamovih.\nInače, pre dve godine, Bekamovi su se susreli sa pokušajem pljačke kada su provalnici, dva puta u toku dva meseca, pokušali provaliti upravo u kuću u "Cotswoldsu" gde se trenutno nalaze. Iako tada niko nije boravio na imanju, provalnike je tada lovilo sedam čuvara i dva psa koji se onde nalaze kako bi zaštitili posed vredan šest miliona funti.\nVIDEO: Zavirite u dom Bekamovih\nZavirite u dom Bekamovih


Prolongiran početak grijanja u Zenici, pojavili se novi problemi - Portal 072info\n9. Oktobra 2017. Vrijeme objave: 17:00 sati\nProšle sedmice iz JP Grijanje Zenica i kompanije ArcelorMittal Zenica je najavljeno da će danas biti puštena u funkciju kotlovska postrojenja.\nNakon što je kompanija ArcelorMittal, koja je proizvođač vrele vode, završila radove na remontu, pojavili su se određeni problemi koji će, kako sada stvari stoje, prolongirati početak grijanja u Zenici.\n“Svi radimo na tome da se sa isporukom toplotne energije namijenjene za grijanje grada krene što je prije moguće. Naime, mi smo upravo ponovo pokrenuli postrojenja poslije završetka godišnjeg remonta, koji inače radimo svake godine u ovo doba, i postoje još neki problemi na čijem se rješavanju intenzivno radi”, izjavila je za Radio Zenit Dijana Božić-Srdanović, menadžerica za komunikacije ArcelorMittala Zenica.\nZa sada nije poznato koliko će trebati vremena da se otklone navedeni problemi i kada će Zeničani imati tople radijatore. Zvanično, grijna sezona počinje 15. oktobra i trajat će do 15. aprila 2018. godine.


Mateo Kasijera velika želja Van Bronkhorsta\nStao je Glazgov Rendžers na kraj Zvezdinog evropskog pohoda u tek završenoj sezoni, a pre nego što je bilo ko očekivao srpski i škotski velikani mogli bi ponovo da ukrste koplja. Ovoga puta ne na terenu, već u kancelarijama, pošto izveštaji iz Rusije govore da su čelnici dva kluba zagrizli da u svoje redove dovedu istog igrača – Matea Kasijeru.\nKolumbijski napadač, koji je minulu takmičarsku godinu završio sa 14 golova u dresu Sočija izvesno će promeniti sredinu, ponajviše zbog rampe koja je ruskim klubovima spuštena za učešća u međunarodnim takmičenjima.\nNedavno su pojedini beogradski, ali i ruski mediji, pisali o planovima čelnika Zvezde da uđu u trku za potpis brzonogog centarfora, kojeg je Soči platio 1.2 miliona evra portugalskom Belenensesu posle eliminacije od Partizana u kvalifikacijama za Ligu konferencija.\nMeđutim, sve govori da Terzić i Mrkela neće imati nimalo lak zadatak u slučaju da krenu po Kasijeru, pošto je i agent fubalera ruskim medijima otkrio da je Rendžers već počeo pregovore sa Sočijem na insistiranje trenera Đovanija Van Brnkhorsta, koji Kolumbijca poznaje iz vremena kada je nosio dres Ajaksa.\nZvezda ga silno želi kod sebe u timu, pitanje je šta on hoće: Evropa ili Rusija, afrimacija ili novac\nmateo kasijera fk crvena zvezda Soči glazgov rendžers fudbalski transferi\nZvezda stigla u Soči, čeka se spektakl sa Zenitom! Poslednja provera za Stankovićev tim!


Trgovinski deficit Albanije veći za 13,5% u prvom kvartalu\nTanjug 21. aprila 2021. 08:43\nTIRANA – Spoljnotrgovinski deficit Albanije povećao se za 13,5 posto na godišnjem nivou u prva tri meseca 2021, dostigavši 82 milijarde leka (666 miliona evra), saopštio je nacionalni statistički zavod.\nIzvoz je porastao za 21,9 odsto međugodišnje na 80 milijardi leka (649,6 miliona evra) u posmatranom periodu, dok je uvoz povećan za 17,5 procenata na 162 milijarde leka (1,31 milijarda evra), prenosi portal Seenews.\nSamo u martu, trgovinski deficit Albanije iznosio je 33 milijarde leka (268 miliona evra), što je za 23,4 posto više u odnosu na prethodnu godinu.\nItalija je ostala glavni trgovinski partner Albanije u periodu januar-mart, s uvozom robe iz Albanije u vrednosti od 36,2 milijarde leka (oko 294 miliona evra) i izvozom u iznosu od 42,6 milijardi leka. (346 miliona evra).\nAlbanija je uglavnom izvozila tekstil i obuću, minerale, goriva, električnu energiju, građevinski materijal i metale, navodi se u informaciji.


Grčka: Rent-a-policajac za 30 evra | Centar za politike emancipacije\nKako piše grčki tabloid “Proto Tema”, ova inicijativa, pokrenuta u uslovima ekonomske krize, ima za cilj da finansijski pomogne policiji i popuni državnu kasu.\nGrčki ministar za zaštitu građana Mihalis Hrisohoidis potvrdio je usvajanje ovakve mere krajem marta kako bi se “amortizovali troškovi korišćenja policijske opreme i infrastrukture i iste modernizovale”.\nPrema cenovniku koji je objavio “Proto Tema”, policajci se mogu iznajmiti po ceni od 30 evra na sat, patrolna kola za 40 evra, dok je za patrolni čamac potrebno izdvojiti 200 evra, odnosno 1.500 evra za sat vremena vožnje policijskim helikopterom.\nMinistarstvo napominje da će ovakva iznajmljivanja biti odobrena samo u “izuzetnim slučajevima” i pod uslovom da se ne umanjuju operativni kapaciteti policije.\nU ponudi su i razne usluge od “pratnje transporta opasnih materija i umetničkih dela” do “obezbeđivanja filmskih ekipa tokom snimanja”.\nOve usluge je, inače, grčka policija godinama pružala besplatno, ističe se u saopštenju ministarstva koje je, u poslednje vreme, često kritikovano da na netransparentan način dodeljuje skupo policijsko obezbeđenje domaćoj političkoj i ekonomskoj eliti.


“Žene u crnom” u Beogradu odale počast srebreničkim žrtvama (FOTO)\nOrganizacija “Žene u crnom” danas je u Beogradu akcijom “Srebrenica 8372” odala poštu žrtvama genocida u Srebrenici.\nUčesnici akcije nosili su crne transparente na kojima je pisalo “Srebrenica nikada nećemo zaboraviti”, “Odgovornost”, “Srebrenica” i “Solidarnost”, kao i srebrne table sa brojem 8.372, što ukazuje na broj žrtava.\nPredsjednica “Žena u crnom” Staša Zajević izjavila je da ta organizacija želi da izrazi solidarnost prema žrtvama i da traži da vlast uvaži sudske činjenice, da proglasi 11. juli Danom sećanja na genocid u Srebrenici i zakonski sankcioniše negiranje genocida.\nOna je ocijenila da Vladi Srbije nije stalo do poštovanja dostojanstva žrtava i da je situacija danas gora nego prije godinu dana.\n“Neprekidno odbijanje predsjednika države Aleksandra Vučića da nazove zločin u Srebrenici genocidom slijede svi političari uključujući i opozicione i to pokazuje da nikada nisu prekinuli sponu sa režimom koji je počinio zločin, organizovao i planirao zločin”, rekla je Zajević novinarima na Trgu Republike.\nNa samo nekoliko metara od akcije “Srebrenica 8372”, akciju “Zašto nema pravde za srpske žrtve u Srebrenici?” organizovalo je Udruženje porodica kidnapovanih i ubijenih na Kosovu i Metohiji, te je policija bila prisutna u velikom broju, a dva skupa razdvajao kordon.\nNa skupu nije došlo do fizičkih obračuna, ali je došlo do verbalnih provokacija.\nPredsjednik Udruženja porodica kidnapovanih i ubijenih na Kosovu i Metohiji Simo Spasić dobacivao je sve vrijeme prije kordona nazivajući “Žene u crnom” “predratnim, ratnim i poslijeratnim profiterima”, vikajući da njima niko nije ubijen i da one ne poštuju srpske žrtve.\nIz njegovog “tabora” čuli su se povici “Naser Orić ubica”, a nekoliko mladića približilo se do kordona i razvilo zastavu Vojske Republike Srpske i fotografiju generala Ratka Mladića kome se sudi za genocid, kao i natpise “Šta je sa 100.000 protjeranih Srba iz Sarajeva” i “Ko će ubijenim Srbima bar da se pokloni i izvini, ko u Hagu niko za njih ne odgovara”.\nZajević je novinarima rekla da su učesnici kontra-skupa eksponenti onoga što se dešava na najvišim institucijama vlasti u Srbiji i da smatra da Srbija tone u “moralni sunovrat i fašizaciju”.\nObjavito: Pon, 07/10/2017 - 21:50\nŠešelj o suđenju za Kravicu: Nevini su, nisu ubili 1.300, već 317 Bošnjaka\nGodišnjica smrti osmero Bošnjaka u Srebrenici\n“Bolje mi je u Bosni sjediti na kamenu, nego u Americi u fotelji”


Sastanak BIH i NATO korak naprijed na putu BIH ka NATO\nDelegacija Stalnog komiteta za vojna pitanja Parlamentarne skupštine NATO i članovi Predsjedništva Bosne i Hercegovine, Nebojša Radmanović i Željko Komšić ocijenili su danas u Sarajevu da njihov sastanak "predstavlja korak naprijed" na putu BiH ka NATO.\nDvadesetpetočlana delegacija, koju predvodi predsedavajući Pododbora za bezbjednost Svere Mirli (Sverre Myrli) iz Norveške, razgovarala je sa zvaničnicima BIH o stanju u zemlji i regionu, ustavnim promjenama u BIH, drugim reformama i predstojećim izborima.\nČlanovi Predsedništva BiH su naveli da su svi politički faktori u zemlji opredeljeni za euro-atlansku integraciju svoje zemlje.\nRadmanović je kazao da se ustav BiH "može menjati postepeno u demokratskoj proceduri, konsenzusom unutar BiH, bez nametanja spolja".On je dodao da "kancelarija OHR-a, kao vrhovni autoritet koji je iznad legalno izabranih organa vlasti, nametanjem odluka znatno usporava demokratske procese i reforme u BiH".\nŽeljko Komšić je ocjenio da BiH sada "nije funkcionalna država", ali, "kroz reforme, uključujući i ustavne, može biti efikasan partner Evropskoj uniji i NATO". "Zbog toga je neophodno jačati centralnu vlast i menjati glomazni i nefunkcionalni sistem administracije", kazao je Komšić, saopštilo je Predsedništvo BiH.\nKomšić je rekao da je prijem BiH u MAP važna stepenica prema NATO-u i zahvalio svim zemljama za podršku.\nŠef delegacije Stalnog komiteta Parlamentarne skupštine NATO, Svere Miril je istakao važnost mira i stabilnosti i dodao da su zbog toga važne čvršće veze BiH i NATO.


Tanjug 22. januara 2021. 00:35\nBRAZILIJA – Bivši brazilski predsednik Luiz Injasio Lula da Silva obelodanio je da je bio pozitivan na korona virus pre nedelju dana tokom putovanja na Kubu zbog dokumentarnog filma koji režirao američki filmski stvaralac Oliver Stoun.\nNije bilo potrebe za hospitalizacijom Lule (75) u Havani nakon što su snimci pokazali da ima lezije pluća povezane s kovidom-19 i da je njegov oporavak bio „odličan“, navodi se u saopštenju iz njegove kancelarije, prenosi Rojters.\nSnimanje Stounovog dokumentarnog filma prekinuto je i odloženo zbog Luline bolesti.\nLula je imao negativan test pre leta do Kube 21. decembra, a zatim pozitivan pet dana kasnije u Havani na testovima koji su pokazali da je zaražen pre dolaska na ostrvo.\nLula, koji se u sredu vratio u Brazil, zahvalio je vladi Kube i njenom javnom zdravstvenom sistemu na svakodnevnoj nezi koju je dobio.


Auto škola Pavlin - Beograd\nNaše 20-godišnje iskustvo u radu sa mladim vozačima i veliki broj kandidata koji su prošli kroz našu školu i uspešno završili obuku, naša su najbolja reklama!\nNavike koje steknete u prvim časovima vožnje, teško da ćete kasnije promeniti, i zato iskoristitie priliku da u tih prvih pređenih 800km (koliko u proseku napravi svaki kandidat tokom obuke), učite od najboljih i najiskusnijih!\nSmirenost i samouverenost naših licenciranih instruktora učiniće da Vam 45 minuta vožnje prođe očas posla! Na svaki čas vožnje dolazićete sa zadovoljstvom, jer ćemo se pobrinuti da pod mentorstvom iskusnih i pedagoški potkovanih instruktora ovladate veštinama vožnje.\nPosedujete vozačku dozvolu, ali ne i veštinu za volanom? Pozovite nas i zakažite svoj čas koondicione vožnje, na kome ćemo Vam ukazati na stvari koje ste možda zaboravili ili ih radite pogrešno, ali ćemo Vam i pomoći da se oslobodite u saobraćaju i iz najkompleksnijih saobraćajnih situacija izađete kao pobednik!


Izvještaji protiv 210 osoba zbog korupcije - Zenicablog\nIzvještaji protiv 210 osoba zbog korupcije – Broj krivičnih djela sa obilježjima korupcije u prvih osam mjeseci ove godine porastao je za 21,6 odsto u odnosi na isti period lani, potvrđeno je za “Nezavisne” iz MUP-a RS.\n“Najbrojnija krivična djela bila su: zloupotreba službenog položaja ili ovlaštenja (106), nesavjestan rad u službi (39), pronevjera (37), falsifikovanje ili uništavanje službene isprave (32) i poslovne prevare (21)”, navode iz MUP-a RS.\nIstiču da građani mogu putem aplikacije “Prijavi korupciju APK” prijaviti sva saznanja i sumnje o korupciji.\n“Građanin ne mora nužno da prijavi korupciju, jer putem ove aplikacije može prijaviti i svaku drugu zloupotrebu ovlaštenja od strane službenika”, navode iz MUP-a RS.\n“Nakon prijave građanin dobija kod na osnovu kojeg pristupa aplikaciji, prati ishod svoje prijave, odnosno dobija povratnu informaciju o ishodu svoje prijave”, objašnjavaju iz MUP-a RS.\nTagovibih funkcije korupcija narod policija politika politka prijave sistem tuzilastvo\nMUP ZDK: Staricu pretukao i opljačkao na kućnom pragu\nEkskluzivno-video: Oni su strah i trepet u zeničkom zatvoru


Sanacija krovova i oštećenja na fasadama stambenih zgrada u novogradskim naseljima\nNačelnik Općine Novi Grad Sarajevo Semir Efendić i direktor građevinske firme „Bahen - Gradnja“ Tajib Bujak potpisali su danas okvirni sporazum za izvođenje radova nužnih popravki i sanaciji ratnih oštećenja na zgradama kolektivnog stanovanja u ukupnoj vrijednosti od 553.000 KM.\nIzmeđu ostalog, planirana je sanacija fasada na stambenim zgradama u ulici Senada Mandića Dende broj 2, 4 i 6 u naselju Saraj - Polje, koje su u potpunosti oštećene tokom ratnih dejstava iz pravca Nedžarića.\nIstakao je da se radi o najoštećenijim objektima, koji prema procjeni općinske inspekcije, koja je vršila kontrolu objekata, mogu dovesti do ugrožavanja elektro - instalacija i izbijanja požara, a samim tim i ugrožavanja sigurnosti stanara. Zbog toga Općina interveniše u hitnim situacijama, odnosno finansira sanaciju takvih oštećenja na zgradama, iako je to obaveza etažnih vlasnika da putem upravitelja održavaju objekte kolektivnog stanovanja.\nPored zgrade u Saraj - Polju, programom je obuhvaćena i stambena zgrada u ulici Trg djece Dobrinje broj 16 i 20, čime će u potpunosti biti sanirana zgrada koja je pretrpjela je velika oštećenja.\nAzem Bujak, predstavnik firme „Bahen - Gradnja“ kazao je da će radovi početi čim vremenski uslovi budu povoljniji, te da će se izvoditi po prioritetima.


Vesti online / Vesti / Svet / Obama i izlivanje nafte - kao nekad Buš i Katrina\nAmerikanci smatraju da je odgovor predsednika Baraka Obame na izlivanje nafte u Meksički zaliv podjednako loš kao i reagovanje bivšeg predsednika Džordža Buša na posledice uragana Katrina, pokazuju danas objavljene ankete.\nVećina Amerikanaca je, kao i 2005. godine, oseća gnev, a prema rezultatima istraživanja obavljenog za Asošijeted pres, 54 odsto ispitanika izjavilo da ima takvo osećanje zbog sporog reagovanja vladine birokratije.\nMnogi su izrazili sumnju da bi im Vašington mogao pomoći ukoliko bi se našli u ulozi žrtve katastrofe.\nIstraživanje je pokazalo da 52 odsto Amerikanaca ne odobrava način na koji je Obama pristupio izlivanju nafte, što je značajan skok u odnosu na prošlu nedelju, kada većina nije mogla da se izjasni.\nZapanjujućih 83 odsto ne odobrava ponašanje Britiš petroleuma nakon eksplozije na naftnoj platformi ispred obala Luizijane, 20. aprila, kada je počelo nekontrolisano izlivanje nafte u Meksički zaliv. To je takođe značajan skok u odnosu na maj, kada je većina Amerikanaca zauzela stav iščekivanja.\nAnketa je pokazala da način na koji Obama obavlja svoj posao predsednika generalno nije pogošan u očima američke javnosti I da je ostala na prakticno istom nivou od 50 odsto koji ga podrzavaju.\nAP navodi da je to u skladu sa dosadašnjim stavom javnosti prema sadašnjem predsedniku on se ljudima generalno dopada, što ne znači da odobravaju i njegovu politiku.\nU novembru 2005. godine, dva meseca posle uragana Katrina, 53 odsto Amerikanaca iskazalo je neslaganje sa načinom na koji je tadašnji predsednik pristupio rešavanju problema. Rejting Džordža Buša se posle toga nikada više nije oporavio.\nNajnovija anketa je pokazala i da, za razliku od uragana Katrina, kod ispitanika nema emotivnog reagovanja na izlivanje nafte.\nObama nastoji da spreči da ta katastrofa obeleži njegov predsednički mandat.


ZEMLJA GRUVA (SLAVI) DESET GODINA, koncert 8. decembra u SKC - LookerWeekly.com magazin\nZemlja gruva ove godine slavi 10 godina od svog prvog pojavljivanja na sceni, velikim koncertom u Beogradu, 8. decembra, u kultnoj sali SKCa. Prvo pojavljivanje Zemlje gruva na sceni bilo je na Beoviziji 2008. godine, zapaženim nastupom sa pesmom Čudesni svetovi.\nNakon objavljivanja prvog albuma WTF is Gruvlend iz 2010.godine, i hitova Najlepše želje i Nisam znala da sam ovo htela, Zemlja gruva je odmah prepoznata kao pionir novog pop zvuka, ne samo u Srbiji već i na teritoriji nekada velike države. Kao mnogočlani bend, sa upečatljivom duvačkom sekcijom, tri različita vokala specifičnog izraza, Zemlja gruva je autentična pojava koja u narednoj dekadi nije dobila konkurenciju na domaćoj sceni. Koncertno aktivan bend, koji iz sebe ima dva albuma i maksi singl, saradnje sa drugim muzičarima i komercijalne saradnje, muziku stvara u okviru sopstvenog studija Gruvlend.\n„ Kada pogledamo šta smo postigli za ovih 10 godina možemo da kažemo da smo zadovoljni. Pre svega, uspeli smo da održimo kontinuitet i fokus na stvaranju muzike koju volimo i mislimo da smo obezbedili jedno sigurno i prepoznatljivo mesto na sceni. Mi to vidimo kao razlog za slavlje sa našom publikom. Pozivamo vas na vrhunsku žurku kojom ćemo započeti sledeću dekadu gruva! „ poručuju vlasnici hitova koa što su su Jednom je sada, Sudopera, U opasnosti, Afrika, Jače manijače, Đango, Vucibatina…\nZemlja gruva će publici u Beogradu pružiti nastup kojim će se bend pokazati u punom sjaju, sa dragim gostima na sceni i posebno pripremljenim repertoarom.\nLjubitelji dobrog zvuka karte za koncert po ceni od 1000 dinara mogu kupiti na sajtu www.zemljagruva.com\nEtnomania u Art bioskopu\nBorut Šeparović otvara 48. BITEF


Spajajući tradiciju višedecenijskog uspešnog poslovanja sa najsavremenijim tehnologijama i procesima rada, RUDNAP Group danas predstavlja jednu od najznačajnijih kompanija u obezbeđivanju dobara i usluga od izuzetne važnosti za privredu i društvo u celini. U potpunosti posvećena svakom svom partneru, ali i potrebama gotovo 500 zaposlenih, RUDNAP Group se danas razvija kroz četiri osnovne oblasti poslovanja: energetiku, industriju, nekretnine i agrar.\nRUDNAP Group proizvodi opremu za termoenergetska postrojenja, pruža usluge iz oblasti inženjeringa, konsaltinga i informacionih tehnologija, razvija i realizuje projekte u oblasti nekretnina i jedna je od najznačajnijih kompanija u segmentu trgovine električnom energijom u regionu jugoistočne Evrope. Nedavno je RUDNAP Group proširio poslovanje i na sektor poljoprivrede. RUDNAP Group je prisutan na tržištima 17 zemalja jugoistočne, centralne i zapadne Evrope, putem svojih podružnica ili partnerstava sa drugim kompanijama\nEnergetika kao osnovna oblast poslovanja Grupe ima za strateški cilj maksimalno iskorišćenje potencijala u oblasti trgovine električnom energijom uz razvoj, izgradnju i upravljanje sopstvenim proizvodnim kapacitetima. [...]\nIndustrija je sektor u okviru RUDNAP Group koji se bavi projektovanjem, proizvodnjom i održavanjem elektroenergetske opreme, električnih instalacija i uređaja, razvojem softverskih rešenja kao i trgovinom industrijskim mašinama i opremom. U okviru sektora posluje tri kompanije: RUDNAP Group Minel Kotlogradnja, RUDNAP Global Trade, i Energosoft. [...]\nNekretnine su segment poslovanja RUDNAP Group koji ima za cilj širenje poslovnih aktivnosti Grupe u oblasti građevinarstva, sa posebnim usmerenjem na projektovanje i izgradnju stambenih i poslovnih objekata u zemljama u kojima je RUDNAP Group prisutan preko svojih predstavništava. Strategija ove poslovne divizije je razvoj i promocija projekata vrhunskog kvaliteta na najatraktivnijim lokacijama uz optimalnu angažovanost stručnih timova sa dokazanim znanjem i iskustvom u ovoj oblasti u Srbiji i regionu. [...]\nAgrar kao najnovija delatnost RUDNAP Group ima za cilj uzgajanje najkvalitetnih sorti voća i drugih poljoprivrednih kultura na plodnim oranicama Srbije, uz korišćenje savremenih tehnologija, opreme i mehanizacije. Primena naprednih agro-tehničkih mera je rezultat razmene znanja i saradnje sa vodećim naučnim institutima i svetskim kompanijama iz sektora agrara [...]\nDanašnji uspeh gradimo na\ntemeljima tradicije duge


Vehabije iz BiH prijete Evropi – mojKontakt portal – Radio Televizija Kontakt\nPredsjedavajuća Komisije za odbranu i bezbjednost BiH Dušanka Majkić rekla je za “Večernje novosti” da bezbjednosni izveštaji govore da bi povratak radikalnih islamista u BiH mogao da destabilizuje političku i bezbjednosnu situaciju u zemlji, te ističe da je stav ovog tijela da bi zakonom trebalo zabraniti odlazak državljana BiH na ratišta širom svijeta.\n“I izvještaj Stejt dipartmenta ukazuje da jača radikalni islamski pokret u BiH, a da je problem u neefikasnoj i nekoordinisanoj borbi nadležnih institucija i službi protiv ovog zla savremenog doba”, ukazala je Majkićeva.\nMajkićeva kaže da bezbjednosne službe moraju sačiniti efikasniji plan mjera za suzbijanje prijetnji od vehabijskog terorizma.\nU Informaciji je naglašeno da su domaće bezbjednosno-obavještajne službe obradile 36 predmeta koji se odnose na regrutovanja pripadnika radikalnih islamskih pokreta u BiH za odlazak na svjetska ratišta.\nBezbjednjaci su analizirali čak 71 predmet u vezi sa trgovinom oružja i eksploziva u BiH, pišu “Večernje novosti”.\nSve bezbjednosne procjene upućuju na pojačane terorističke aktivnosti pripadnika vehabijskog i selefijskog pokreta u BiH, a suštinsko pitanje je kako će povratak džihadista sa svjetskih ratišta uticati na bezbjednosnu situaciju u zemlji.\nVlada danas o izvršenju budžeta\nNaše penzije su najniže u regionu


Zašto Amerikanci žive kraće?\nD. C.\t 22. januara 2013. 00:00\nNov izveštaj pokazuje da Amerikanci umiru mlađi i imaju veće stope mnogih vrsta bolesti i povreda nego ljudi u drugim zemljama sa visokim prihodima.\nOvaj zdravstveni nedostatak prisutan je u svim uzrastima do 75 godina starosti, kao i u svim društveno-ekonomskim grupama. „Izgleda da čak i oni koji su osigurani, fakultetski obrazovani i sa visokim prihodima, imaju lošije zdravlje nego ljudi u drugim zemljama“, kaže autor izveštaja Stiven Vulf, profesor medicine na Virdžinija univerzitetu u Ričmondu.\nIzveštaj obuhvata pregled velikog broja bolesti, povreda i ponašanja i čitav životni vek stanovnika 17 zemalja, uključujući SAD, Australiju, Kanadu, Japan i zemlje zapadne Evrope. Generalno, izveštaj pokazuje da američki muškarci žive četiri, a žene pet godina kraće u poređenju sa ljudima u nekim drugim zemljama sa visokim prihodima.\nPrema izveštaju, SAD je na dnu ili blizu dna liste u vezi sa devet ključnih oblasti zdravlja, uključujući:\nsmrt odojčadi i novorođenčad niske porođajne težine\npovrede i ubistva\ntinejdžerske trudnoće i polno prenosive infekcije\nsmrt prouzrokovanu narkoticima\nsrčana oboljenja, hroničnu bolest pluća i invaliditete\nKonkretno, deca rođena u SAD imaju manje verovatnoće da će doživeti svoj peti rođendan od dece iz nekih drugih zemalja. SAD takođe ima veću smrtnost novorođenčadi od bilo koje visoko razvijene zemlje.\nŠtaviše, američki tinejdžeri imaju veću stopu smrtnosti od saobraćajnih nesreća i ubistava, najvišu stopu trudnoće kod tinejdžera, a i imaju i veću verovatnoću da će se zaraziti nekom od seksualno prenosivih infekcija.\nSa druge strane, izveštaj pokazuje da se situacija menja za starije od 75 godina. Amerikanci koji dožive 75 godina, imaju duži životni vek od ljudi u drugim visoko razvijenim zemljama.\nDa li Amerikanci manje brinu o sebi?\nAmerikanci češće učestvuju u određenim nezdravim načinima ponašanja, kao što je jedenje veoma masne i visokokalorične hrane, a ređe i vezuju pojaseve za vreme vožnje.\n„Jedan od razloga je velika zavisnost od automobila mnogih od nas, a to može uticati na nivo fizičkih aktivnosti. Postoji mnogo faktora za koje ljudi mogu smatrati da nisu naročito nezdrave navike“, kaže Ana V. Diez-Ru, profesor epidemiologije i direktor Centra za socijalnu epidemiologiju i zdravlje stanovništva na Univerzitetu Mičigen u En Arboru. „Još jedan primer je i lak pristup oružju koji može rezultovati visokim stopama oružanog nasilja i ubistava“, kaže ona.\n„Postoji mnogo akcija koje se mogu preduzeti na nivou pojedinca, porodice, zajednice, pa i na nacionalnom nivou. Na primer, preporuke o važnosti izbora zdrave hrane i regulacija težine mogu sprečiti gojaznost i dijabetes“, kaže Vulf.\n„Mnogi ljudi misle o Americi kao mestu sa najsavremenijom medicinskom negom i terapijama, ali zdravstvena zaštita podrazumeva mnogo više od tehnologije“, kaže Žaklin Molin, potpredsednik javnog zdravlja na Nort Šor-Long Ajlend jevrejskom zdravstvenom sistemu. Ona je uradila reviziju ovog izveštaja i dodaje da podaci treba da posluže kao poziv za buđenje, a da rešenje leži u promeni svesti ka sprečavanju bolesti i povreda, a ne lečiti ih nakon što se one dogode. „Pristup zdravstvenoj zaštiti je takođe ograničen u SAD-u, dok druge zemlje imaju veći pristup zaštiti i zdravstvenim uslugama", kaže Molin.\nAlison Noris, docent epidemiologije za javno zdravlje na Ohajo Stejt Univerzitetu u Kolumbusu,takođe je uradila reviziju izveštaja: „Ovaj izveštaj pokazuje da razlike postoje i ko snosi najveći teret, ali on nam ne govori i zašto te razlike postoje.“\nI mi bi trebalo da izvučemo pouke iz ovih istraživanja jer je činjenica da porodica, škola, zdravstvo, političke partije, sredstva javnog informisanja i državne institucije, mogu mnogo da učine za zdravlje dece i odraslih.\nČinjenica je da se može mnogo toga uraditi na zdravstvenoj kulturi, higijenskim navikama, zdravim životnim navikama, zdravoj ishrani, fizičkoj aktivnosti, ponašanju u saobraćaju, preventivnim pregledima; ili u organizaciji zdravstva, borbi protiv pušenja, borbi protiv alkoholizma, borbi protiv nasilja, borbi protiv narkomanije…\nbolestihivnarkomanijaubistvaživotne navikeživotni vekzdravljezdravstvo


Muke malih privrednika: Koju fiskalnu kasu kupiti? | Nova Ekonomija\nPrivrednicima od početka Nove godine stižu ponude za kupovinu nove fiskalne e-kase pošto prijavljivanje za subvencije namenjene kupovini kasa (koje je počelo 15. oktobra prošle godine) traje do kraja januara.\nJednom privredniku iz Beograda stigla je ponuda da iskoristi mogućnost subvencije države za prelazak na novu fiskalizaciju, plaćenjem fiskalne kase na 24 rate.\nU ponudi se navodi da cena fiskalne kase iznosi: 1.125 dinara mesečno na 24 rate ili ukupno (jednokratno) 24.500 dinara.\nPoreski obveznici imaju pravo na finansijsku podršku po svakom prijavljenom poslovnom prostoru u iznosu od 100 evra, kao i finansijsku podršku za svaki elektronski fiskalni uređaj u iznosu od 100 evra, navodi se na sajtu Poreske uprave.\nUkupan iznos subvencija za prelazak na novi model fiskalizacije iznosi šest milijardi dinara.\nPrema registru Ministarstva finansija vidi se da ima 97 ovlašćenih softvera za fiskalne kase (Registar odobrenih elemenata elektronskih fiskalnih uređaja).\nSvaki serviser odnosno firma od koje privrednici izaberu da kupe kasu sklopila je ugovor sa nekim od operatera na tržištu Srbije (Telenor, A1, Telekom).\nU Udruženjima preduzetnika kažu da u zavisnosti od firme od koje je kupljena kasa i njihovog ugovora sa operaterom neke kase imaju mogućnost da se povežu i na drugi internet osim na taj iz paketa.\nAli, postoje i kase, kažu preduzetnici, koje ne mogu da se konektuju na drugi interent osim na njihov iz tog paketa.\nKako onda preduzetnici da znaju koju kasu da odaberu?\nU Udruženju Zaštitnik preduzetnika kažu da je izbor kase manje bitan, svaki preduzetnik odabere koju hoće u skladu sa svojim potrebama. Udruženje ukazuje na veće probleme uvođenja e-kasa, ocenjujući da upotreba novih kasa neće suzbiti sivu ekonomija i samo će povećati mesečne troškove privredi usred krize.\n"Problem je u tome što se novi sistem ne razlikuje od starog po pitanju suzbijanja sive ekonomije i crnog tržišta stoga samo predstavlja nove i to uvećane troškove usred krize" kaže Milena Amon iz Udruženja Zaštitnik preduzetnika za Novu ekonomiju.\nU preduzeću za promet i usluge Digit Group iz Beograda, koji su ovlašćeni prodavci softvera, kažu da poreski obveznici plaćaju mesečno održavanje između 10 i 16 evra u zavisnosti koji uređaj odaberu.\nMilena Amon smatra da je novac potrošen iz budžeta za subvencije mogao da se iskoristi za novu aplikaciju za izdavanje fiskalnih računa koju bi privrednici mogli koristiti besplatno, bez mesečnih troškova.\n"Na taj način ne bi postojalo pitanje isplativosti uvođenja novog sistema kod onih koji nemaju potrebu da dnevno izdaju račune i koji će zbog toga preći da rade na crno. Svakodnevno imamo pozive članova iz delatnosti obrazovanje, zanatlija, arhitekata. Na ovaj način nova fiskalizacija ne predstavlja modernizaciju i neće doprineti suzbijanju crnog tržišta već uz ostale namete, preopterećuje ostale domaće privrednike u pogrešnom momentu", ocenjuje ona.\nNove e-kase podrazumevaju da poreski obveznici u trenutku prometa na malo, uključujući i primljeni avans za budući promet na malo, izdaju fiskalni račun sa QR kodom, a informacije o svakoj transakciji će se prosleđivati Poreskoj upravi.\nNa svakom računu QR kod podrazumeva da kupci proizvoda, mogu da provere da li je njihov račun izdat u skladu sa zakonom , a nove kase podrazumevaju i korišćenje i bezbednosnog elementa.\nБесплатна апликација "ЕСИР пореска управа РС" и функционише врло добро, рекао бих. Међутим, постоји и законско ограничење да је та алокација "самодовољна" само за она друштва и предузетнике који се баве интернет продајом. Бесмислица!


Koordinacija Solidarnosti: „Zelena agenda“ neizbežna i veliki izazov za sindikate | UGS Nezavisnost\napril 2022. Kategorija: Vesti Izvor: UGS Nezavisnost Foto: UGS Nezavisnost\nPosledice nazaustavljivog prelaska na cirkularnu ekonomiju biće ključni izazovi za sve sindikate u regionu koji se moraju boriti za što pravedniju tranziciju. Put do „zelene agende“ će promeniti čitave industrijske sektore, ali i do rasta nezaposlenosti ukoliko sindikati ne primoraju države i kompanije da obezbede uslove za profesionalnu prekvalifikaciju i usavršavanje radnika za nove sektore i nova radna mesta.\nOvo su neki od najvažnijih zaključaka Koordinacionog sastanka Regionalnog saveta sindikata Solidarnost održanog danas (petak 1. april) u Beogradu. Predstavnici sindikata iz zemalja regiona (Slovenija, Hvatska, Bosna i Hercegovina, Crna Gora, Makedonija i Srbija) razmatrali su plan rada Solidarnosti u periodu 2022-2023. Pored toga, razgovaralo se i o realizaciji ranije prihvaćene inicijative da se pokrene regionalna medijska platforma „Glas radnika Solidarnosti“.\nPozdravljajući učesnike skupa, zamenica generalnog sekretara Evropske konfederacije sindikata Ester Linč kazala je da smo svedoci krize koju „mnogi poslodavci koriste tako što nahuškavaju međusobno radnike“, one koji rade privremeno protiv stalno zaposlenih, kao i zaposlene u javnom sektoru protiv radnika u privatnom sektoru. „Mi radimo i radićemo drugačije, razvijaćemo solidarnost boreći se za prava i interese svih radnika, pre svega za bolje plate i bolje uslove rada zaposlenih, bez obzira na njihov status“, naglasila je Linč.\nMartin Aleksandar iz EKS rekao je da sindikati danas u svom radu treba da korste digitalne tehnologije kako bi unapredili i pospešili svoje aktivnosti, da su mogućnosti digitalnog sindikalizma veoma velike i dragocene, i da mreža Solidarnost u tom smislu može mnogo da pomogne svim svojim članicama.\nPredstavici Saveza sindikata Republike Srpske i Saveza samostalnih sindikata BiH izneli su primedbe što njihove organizacije nisu uključene u projekte razvoja digitalnog sindikalizma koje finansira EU preko EKS. Podsetili su da su među osnivačima Solidarnosti ali da se ocećaju kao na distanci, a da radnici i njihovi sindikati ne smeju biti kažnjavani zbog nestabilne političke situacije u BiH.\nLinč je podsetila da su sredstva iz EU za koja jeste aplicirala EKS kako bi pomogla projekte digitalnog sindikata u regionu, ali po pravilima EU. Podstakla je sindikalce iz BiH da iznesu svoje potrebe i obećala da će učiniti sve što može kako bi EKS ispravila nedostatke grantova.\nMiodrag Pantović iz Kancelarije Solidarnosti objasnio je da su obezbeđena dodatna sredstva uz pomoć francuskog sindikata SGT kako bi se pomoglo sindikatima u BiH.\nAndrej Zorko je tajođe ukazao da su pravila EU veoma stroga i da onemogućavaju da se finansijski podrže projekti zemalja koje nisu usaglasile političko opredeljenje za evrointegracije.\nU diskusiji je ukazano da sindikati u mreži Solidarnost u naredne dve godine, pa i duže, treba da se fokusiraju na posledice prelaska na „zelenu agendu“, što znači da se moraju boriti za pravednu tranziciju za zaposlene. S tim u vezi su i aktivnost u vezi sa problemima rada na daljinu i digitalnim kompanijama, sa problemima migracija i radnim pravima migranata…\nUkazano je da će prelazak na cirkularnu ekonomiju promeniti čitave industrijske sektore, posebno energetiku i prateće grane zasnovane na ekploataciji fosilnih sirovina koje direktno zagađuju životnu sredinu. Taj put do zelene agende dovešće i do novih radnih mesta, ali i do rasta nezaposlenosti što će biti posebno veliki izazov za sindikate. Da bi se takve posledice predupredile ili makar značajno smanjile, potrebno je, kako je rečeno, pritiskati države i kompanije da obezbede uslove za prekvalifikacije i stalno profesionalno usavršavanje radnika za nove sektore i nova, kvalitetnija radna mesta.\nČedanka Andrić, predsednica UGS Nezavisnost naglasila je da upravo zbog svih pomenutih izazova i rizika zakoni o radu moraju biti stalno na dnevnom redu sindikata članica Solidarnosti.\nPredsednik Saveza samostalnih sindikata Srbije Ljubisav Orbović primetio je da vlade u zemljama regiona ne uvažavaju socijalne partnere i da je zato socijalni dijalog tek puka formalnost.\nEster Linč je sugerisala da sindikati u mreži Solidarnost treba da iskoriste novu zajedničku digitalnu alatku – e-bilten kako bi razmenjivali iskustva u aktivizmu na temu borbe za zaštitu i prava radnika i pravednu tranziciju i drugim izazovima. Ukoliko se ta iskustva pokažu korisnim, tada bi se takve informacije i analize putem digitalnoog sindikalnog magazina distribuirale i širem članstvu, kao i zaposlenima koji nisu članovi ali bi to mogli postati ako u takvim informacijama prepoznaju svoj interes.\nLinč je nagovestila i mogućnost da EKS pokrene onlajn platformu za peticije koja bi evidentirala razne sindikalne inicijative za donošenje ili izmenu regulative u interesu sindikalnih članova i potencijalno zainteresovanih radnika za sindikalno organizovanje. „Ne možemo se osloniti na mejnstrim medije da će oni prenositi naše informacije“, zaključila je Linč.


Čuvena ruska mast za ublažavanje simptoma kožnih bolesti - dermatitisa, ekcema i psorijaze\nJedan od najcenjenijih preparata u Rusiji je KARTALIN, čuvena mast za ublažavanje simptoma kožnih bolesti - dermatitisa, ekcema i psorijaze, čija je receptura, na osnovu narodnih lekova, razvijena u laboratorijama ruskog proizvođača “Astrofarma” sa ciljem da se dobije što efikasniji proizvod u ublažavanju simptoma psorijaze.\nSastav KARTALINA nije tajna a između ostalih aktivnih sastojaka najvažniji je ekstrakt sibirskog nevena, prirodni enzim lizozim i medicinski solidol koji se od davnina koristi u Rusiji za lečenje kožnih bolesti.\nKARTALIN MAST omekšava i neguje suvu i hrapavu kožu, odstranjuje odumrle ćelije kože dajući joj zdrav i glatak izgled i čuva odbrambeni mehanizam i funkcije kože.\nKlinička studija urađena na Sibirskom državnom medicinskom fakultetu dokazala je efikasnost KARTALINA u lečenju psorijaze sa dugim periodima remisije. KARTALIN MAST je atestirana u Rusiji i Evropskoj uniji.\nMolimo Ulogujte se ili registrujte da biste videli recenzije\nKod proizvoda: 1


KASA SE PUNI, OBJEKTI NIČU, INVESTITORA SVE VIŠE: Odakle dolaze najveća ulaganja u Srbiju - jedna zemlja ima vodeću ulogu\nKASA SE PUNI, OBJEKTI NIČU, INVESTITORA SVE VIŠE: Odakle dolaze najveća ulaganja u Srbiju – jedna zemlja ima vodeću ulogu\n29 Avgusta, 2021 29 Avgusta, 2021 admin\t0 Comments\nIz NBS napominju da je Holandija i zbog svojih specifičnosti na prvom mestu.\n– Reč je o tome da pojedini strani investitori zbog poreskih olakšica, svoja ulaganja realizuju iz podružnica u ovoj državi, iako je sedište matične kompanije u drugoj zemlji što uključuje i Hong Кong, Tajvan i Makao – kažu u NBS.\nIz NBS kažu da je i pored pandemije, koja je uticala na tokove kapitala, u prethodnoj i tekućoj godini, prilivi po osnovu stranih direktnih investicija, su u Srbiju ostali snažni i usmereni pretežno u izvozno orijentisane sektore.\n← Vučić: Spajamo Srbiju sa najlepšim delom Dunava, cena brzog puta 337 miliona evra\nTAMARA VUČIĆ U DOSAD NEVIĐENOM IZDANJU: Prva dama Srbije će vas oduševiti! (VIDEO) →\n24 Decembra, 2021 24 Decembra, 2021 admin\t0\nGenijalna, kreativna i maštovita Mara Raičković: Grad Beograd krije talenat o kojem se priča sve do Indonezije (VIDEO)\n31 Avgusta, 2021 31 Avgusta, 2021 admin\t0


Kevin Garnet je trejdovan u Boston\nAutor: Stefan Stanković Datum objave: 31.07.2019. Foto: nba.com\nNa današnji dan 2007. godine Kevin Garnet je putem trejda stigao u Boston, čime je oformljena jedna nova “Velika Trojka” najtrofejnije franšize u istoriji lige.\nBila je to najveća razmena ikada viđena u NBA ligi u kojoj je jedan tim dobio samo jednog igrača, odnosno, “paket” koji su Seltiksi poslali Timbervulfsima u zamenu za samo jednog igrača bio je i ostao najveći u istoriji lige.\nA taj paket je bio sledeće sadržine:\n2 buduća pika prve runde (izabrani su Vejn Elington i Džoni Flin)\nKevin Garnet je teška srca napustio Minesotu, ali njegova želja da se bori za šampionski prsten je ipak bila prevelika i čelnici kluba su bili svesni da moraju da ga puste, čak su mu dozvolili i da bira svoju novu sredinu i klub u koji bi želeo da bude trejdovan.\nRazlog zbog kog se “The Big Ticket” odlučio baš za Boston bio je trejd koji su Kelti odradili mesec dana ranije, kada je u klub stigao Rej Alen. Kada ste jedan od najboljih i najdominantnijih visokih igrača na svetu u to vreme, a imate mogućnost da vam novi saigrači i glavni spoljni igrači budu Pol Pirs i Rej Alen, uz podršku mladog Režona Ronda, zaista ne bi trebalo da vam bude previše teško da se odlučite za takav spoj.\nNekako, sa današnje tačke gledišta, deluje da je ta generacija Seltiksa možda mogla i više da uradi, možda da stigne makar do još jedne titule, ali je svakako bilo neverovatno zadovoljstvo gledati i pratiti tu ekipu tih godina i svi navijači ove kultne franšize su sigurno imali zbog čega da budu ponosni.


Solarni Pojas u Sahari - EkoSpark\n» SOLARNI POJAS U SAHARI\nUčinjen je gigantski korak na implementaciji nečega što se već naziva najvećim projektom za primenu obnovljive energije u svetu. Do skoro samo grandiozna vizija proizvodnje čiste energije u Sahari, ovaj projekt je uspeo da okupi jezgro odlučnih investitora i dovede do potpisivanja sporazuma između 12 kompanija koje žele da solarni pojas vredan astronomskih 555 milijardi dolara postane stvanost. 12 budućih partnera su ovog novembra potpisali paragrafe o asocijaciji tzv.” DESERTEC Industrial Initiative” (DII), koja će imati prvenstveni zadatak da privuče još zainteresovanih kompanija i poslovnih grupacija, kao i da razradi regulativu i uslove uspešnog kompletiranja i proizvodnje čiste energije potrebne okruženju.\nVizija fondacije DESERTEC sastoji se u instaliranju solarnog energetskog sistema snage 100 GW kroz celu severnu Afriku sa ciljem zadovoljavanja 15% ukupnih energetskih potreba Evrope i to primenom čiste energije. Veći broj koncetratorskih solarnih postrojenja, razmešten širom priobalja severne Afrike, biće međusobno povezan u jedinstveni sistem koji će preko visokonaponske DC linije snabdevati Evropu, a povezaće se i sa postrojenjima za desalinizaciju kako bi se stanovništvu ove regije obezbedila čista voda za piće.\nOvaj projekt nije okupio samo potpisnike DESERTEC fondacije – pridružili su se i ABB, ABENGOA Solar, Cevital, Deutsche Bank, E.ON, HSH Nordbank, MAN Solar Millennium, Munich Re, M+W Zander, RWE, SCHOTT Solar i Siemens. Imajući u vidu pomenuta imena i njihov značaj u poslovnom svetu, možemo biti optimisti u pogledu sprovođenja ovog projekta.


U Srbiji vakcinisano 22.000 stranaca za tri dana - Valjevo\nPosted by: REDAKCIJA VALJEVSKA POSLA in Valjevo 29. March 2021.\tComments Off on U Srbiji vakcinisano 22.000 stranaca za tri dana\nPrema njegovim rečima, naša zemlja je time održala čas humanosti i solidarnosti. On je ukazao na to da su se u subotu stvorili redovi za vakcinaciju jer su stranci koji su dobili poziv za određeno vreme došli svi zajedno u istom trenutku ujutro.\nOn je dodao i da građani Severne Makedonije, koji su u nedelju došli u Niš bez poziva, nisu bili vraćeni, već su vakcinisani u hali “Čair”. Istovremeno, direktor Kancelarije za IT i eUpravu je precizirao da je u Srbiji do sada dato 2.325.000 vakcina, od toga je 920.000 građana primilo i drugu dozu.\nU utorak se očekuje da će biti milion revakcinisanih građana, najavio je on i dodao da broj građana kod kojih je prošlo tri nedelje od druge doze sada iznosi 620.000. Prema njegovim rečima, do ovog trenutka se preko portala eUprave i kontakt centra za imunizaciju prijavilo više od 1.540.000 građana, a prvu dozu je do sada primilo 1.405.000 građana.\nU najvećoj meri su, kako je rekao, imunizovani stariji građani, a sada su na redu mlađi, koji se trenutno najčešće i prijavljuju. On je najavio da se narednih dana u značajnoj meri nastavlja i revakcinacija, a na primanje druge doze vakcine pozvano je više od 90.000 naših građana.\nCOVID-19 Korona virus Vakcina Vakcinacija\t2021-03-29\nPrevious: LF: Sramno ponašanje odbornika SNS na sednici Skupštine grada\nNext: Mionica ulaže 47 miliona dinara u razvoj sporta